
ΕΦΗΜΕΡΙΕ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 189 


21 Μαρτίου 1996 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

ΕΣ/Θ77 

Έγκριση Οργανισμού Εσωτερικής Υπηρεσίας της 
Δ.Ε.Υ.Α. Δήμου Κασσωπαίων Νομ. Κέρκυρας. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ ΝΟΜ. ΚΕΡΚΥΡΑΣ 
Έχοντας υπόψη: 

1. Τις διατάξεις του άρθρου 7 παρ. 1 τογ Ν. 1069/80 και 
του Π.Δ. 292/92. 

2. Τις όμοιες του όρθρ. 27 του Ν. 2081 /Θ2, με το οποίο 
προστέθηκε νέο άρθρο 29Α στο Ν. 1558/85, για τον 
έλεγχο των δαπανών που προκαλοϋν οι κανονιστικές διοι¬ 
κητικές πράξεις. 

3. Το Π.Δ. 433/1995 «περί συστάσεως Δημοτικής Επι¬ 
χείρησης Ύδρευσης Αποχέτευσης Δήμου Κασσωπαίων 
του Νομού Κέρκυρας». 

4. Την αριθμ. 1 -4/96 απόφαση του Διοικητικού Συμβου¬ 
λίου της ΔΕΥΑ Δήμου Κασσωπαίων, περί σύνταξης Οργα¬ 
νισμού Εσωτερικής Υπηρεσίας της ΔΕΥΑΔΚ, καθώς και 
την αριθμ. 5/96 απόφαση του Διοικητικού Συμβουλίου 
Κασσωπαίων, με την οποία αυτό εκφράζει τη σύμφωνη 
γνώμη του για την εν λόγω Ο.Ε.Υ., αποφασίζουμε: 

Εγκρίνουμε την αριθμ. 1 -4/96 απόφαση του Διοικητι¬ 
κού Συμβουλίου της Δ.Ε.Υ.Α.Δ.Κ., με την οποία ουντάσ- 
σεται ο νέος Οργανισμός Εσωτερικής Υπηρεσίας της Επι¬ 
χείρησης, ως κατωτέρω: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 

ΚΕΦΑΛΑΙΟ Α' 

Γενικές Διατάξεις 

Άρθρο 1 

Αντικείμενο Ο.Ε.Υπηρεσίας. 

1. Το πάσης «ρύσεως προσωπικό της Επιχειρήσεως, διέ- 
πεται από τον παρόντα Οργανισμό Εσωτερικής Υπηρε¬ 
σίας. Ειδικότερα ο Ο.Ε.Υ. καθορίζει την οργάνωση, σύν¬ 
θεση και τις αρμοδιότητες του προσωπικού, τον αριθμό 
των θέσεων του πάσης φύσειας προσωπικού, την κατα¬ 
νομή του σε θέσεις κατά ειδικότητα, ανάλογα με την βαθ¬ 
μίδα εκπαίδευσης, τις αποδοχές, τον τρόπο πρόσληψης 
και απόλυσης, το αρμόδιο για αυτές τις αρμοδιότητες όρ¬ 
γανο και κάθε σχετικό με την υπηρεσιακή κατάσταση του 


προσωπικού θέμα. 

2. Το προσωπικό της επιχειρήσεως συνδέεται με αυτήν 
με σχέση εργασιάς ιδιωτικού δικαίου. 

Αρθρο 2 

Προσλήψεις προσωπικού. 

Η πρόσληψη προσωπικού επιτρέπεται α) Για την πλήρωση 
των θέσεων που προβλέπονται από τον παρόντα Ο.Ε.Υ. 
και β) Για κάλυψη παροδικών αναγκών. 

ΚΕΦΑΛΑΙΟ Β' 

Οργάνωση επιχειρήσεως - Αρμοδιότητες προσωπικού 

Άρθρο 3 

Διοικητικό Συμβούλιο - Σύνθεση 
του Διοικητικού Συμβουλίου. 

1. Η Δημοτική Επιχείρηση Ύδρευσης Αποχέτευσης Δή¬ 
μου Κασσωπαίων δκχκείται από το Διοικητικό Συμβούλιο, 
που διαχειρίζεται τη περιουσία και τους πόρους της και 
αποφασίζει γιά κάθε θέμα που α«ρορά αυτή σύμφωνα με 
τις διατάξεις του Νόμου 1069/1980 και του παρόντος Ορ¬ 
γανισμού. 

2. Το Διοικητικό Συμβούλιο της ΔΕΥΑΔ Κασσωπαίων 
συγκροτείται σύμφωνα με το Ν. 1069/1980 και τη συστα¬ 
τική πράξη της ΔΕΥΑΔΚ έτσι όπως αυτή θα ισχύει με τις 
τροποποιήσεις της. 

Αρθρο 4 

Πρόεδρος της ΔΕΥΑΔΚ 

Ο Πρόεδρος ή σε περίπτωση κωλύματος αυτού ο Αντι¬ 
πρόεδρος του Διοικητικού Συμβουλίου εκπροσωπεί την 
επιχείρηση στο Δικαστήρια και στις άλλες αρχές και έχει 
γενικότερα τις αρμοδιότητες και* εξουσίες που ορίζει ο 
Νόμος 1089/1980, ο παρών Οργανισμός και τυχόν άλλοι 
κανονισμοί της ΔΕΥΑΔΚ. 

Άρθρο 5 

Γ ενικός Διευθυντής της ΔΕΥΑΔΚ. 

Ο Γενικός Διευθυντής της ΔΕΥΑΔΚ προΤσταται όλων 
των Υπηρεσιών αυτής και έχει τις αρμοδιότητες και εξου¬ 
σίες που ορίζει ο Νόμος 1069/1980 για το Γενικό Διευθυ¬ 
ντή και ότι ορίζει ο παρών Οργανισμός. 

Άρθρο 6 

Υπηρεσίες της ΔΕΥΑΔΚ. 

Οι Υπηρεσίες της ΔΕΥΑΔΚ των οποίων προΤσταται ο Γε¬ 
νικός Διευθυντής είναι οι εξής: 

-Τεχνική Υπηρεσία 

-Οικονομική Διοικητική Υπηρεσία. 

Άρθρο 7 

Εξωτερικοί Σύμβουλοι. 

Η Επιχείρηση μπορεί να χρησιμοποιεί τις Υπηρεσίες και 
άλλων εξωτερικών συμβούλων ή συνεργατών με ειδικές 
γνώσεις, ύστερα από αιτιολογημένη απόφαση του Δ.Σ., 
ότάν το απασχολούμενο σε αυτήν επιστημονικό και άλλο 
προσωπικό δεν διαθέτει τις ειδικές αυτές γνώσεις. Η χρη¬ 
σιμοποίηση των συμβούλων αυτών θα γίνεται με σύμβαση 
έργου ή άλλο τρόπο που μπορεί να καθορίσει ο επαγγελ¬ 
ματικός κλάδος στον οποίο ανήκει ο σύμβουλος. Στη σχε¬ 
τική σύμβαση ανάθεσης θα καθορίζεται το ακριβές αντι¬ 
κείμενο εργασίας, το χρονικό διάστημα απασχόλησης και 
ο τρόπος αμοιβής. 

Ο» αρμοδιότητες και υποχρεώσεις που προβλέπει ο πα¬ 
ρών κανονισμός μπορούν να ανατεθούν είτε σε τακτικό 
προσωπικό είτε σε εξωτερικούς συνεργάτες σύμφωνα και 
με τις εκάστοτε διατάξεις. 


Άρθρο θ 
Τεχνική Υπηρεσία 

Η Τεχνική Υπηρεσία αποτελείτσι από τα παρακάτω τμή¬ 
ματα: 

- Τμήμα συντήρησης έργων με αρμοδιότητες: 

- Την ύδρευση 

- Την αποχέτευση 

- Το Μηχανολογικό - Ηλεκτρολογικό εξοπλισμό και τις 
εγκατάστάσεις βιολογικού καθαρισμού. 

-Τμήμα μελετών και κατασκευής έργων. 

Στο τμήμα ύδρευσης δύναται να δήμιουργηθεί εργαστή¬ 
ριο ποιοτικού ελέγχου νερού. Η κατανομή των αρμοδιοτή¬ 
των στο προσωπικό κάθε τμήματος γίνεται με την ευθύνη 
του προϊσταμένου της Τεχνικής Υπηρεσίας και εγκρίνεται 
από το Γενικό Διευθυντή. 

Άρθρο θ 

Διοπτηκή - Οικονομική Υπηρεσία 

Η Διοικητική - Οικονομική Υπηρεσία αποτελείται από τα 
εξής τμήματα: - 

- Οικονομικό τμήμα με αρμοδιότητες: 

-Ταμείο 

-Λογιστήριο 

- Αποθήκες και Προμήθειες. 

- Εξυπηρέτηση καταναλωτών και Δημόσιες Σχέσεις. 

- Διοικητικό τμήμα με αρμοδιότητες: 

- θέματα προσωπικού 

- Γραμματεία 

Αρθρο 10 

Γενικός Διευθυντής Αρμοδιότητες. 

Ο Γενικός Διευθυντής της ΔΕΥΑΔΚ προΐσταται των Υπη¬ 
ρεσιών της Επιχείρησης εξασφαλίζει την ομαλή λειτουρ- 
γΐα.της και φροντίζει: 

' α) Για την εκπλήρωση του σκοπού για τον οποίο συστή- 
θηκε η επιχείρηση. 

β) Για την κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης και αποχέτευσης και των συναφών με αυτά εγκατα¬ 
στάσεων από την Τεχνική Υπηρεσία. 

γ) Για την κατάρτιση ετήσιου προγράμματος επενδύ¬ 
σεων για το επόμενο έτος και τα επόμενα αυτού τέσσερα 
χρόνια υποδεικνύοντας τις πηγές χρηματοδότησης αυ¬ 
τών. 

Το πρόγραμμα επενδύσεων καταρτίζεται με τη βοήθεια 
των αρμόδιων υπηρεσιών. 

Τα ανωτέρω (β) και (γ) προγράμματα πρέπει να υποβάλ¬ 
λονται στο Διοικητικό Συμβούλιο προς έγκριση ένα μήνα 
τουλάχιστον πριν από την έναρξη του έτους που αφορούν. 

δ) Για την κατάρτιση ένα τουλάχιστον μήνα πριν από την 
έναρξη του έτους του Προϋπολογισμού εσόδων - εξόδων 
με τη βοήθεια της Τεχνικής και Διοικητικής · Οικονομικής 
Υπηρεσίας. 

ε) Για την κατάρτιση από τη Διοικητική - Οικονομική 
Υπηρεσία του ετήσιου απολογισμού και της έκθεσης πε¬ 
πραγμένων της Επιχείρησης μέσα σε τρεις μήνες από τη 
λήξη κάθε έτους. 

στ) Για την κατάρτιση των αναγκαίων αναμορφώσεων 
και τροποποιήσεων στα προγράμματα κατασκευής έργων, 
και στον ετήσιο προϋπολογισμό εσόδων - εξόδων με τη 
βοήθεια των Υπηρεσιών της Επιχερίρησης. 

ζ) Για τον έγκαιρο προγραμματισμό από τις υπηρεσίες 
των παραγγελιών όλων των αναγκαίων υλικών λειτουργίας 
των εγκαταστάσεων και εκτέλεσης των διαφόρων έργων, 
όπως και για την ποιότητα και τις τιμές αυτών σύμφωνα με 
τις αποφάσεις και εντολές αυτού κάι του Διοικητικού Συμ¬ 
βουλίου. 

η) Ο Γενικός Διευθυντής της ΔΥΕΑΔΚ ευθύνεται για την 
εκτέλεση των αποφάσεων του Διοικητικού Συμβουλίου 
και των επιτροπών του άρθρου 5 παρ. 3 του Νόμου 1069/ 
1980. 

2. Ο Γενικός Διευθυντής της ΔΕΥΑΔΚ εισηγείται προς 
το Διοικητικό Συμβούλιο: 

α) Την ανάθεση μελετών έργων και προμηθειών και του 
τρόπου εκτέλεσής των σύμφωνα με τις διατάξεις που 
ισχύουν. 

β) Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην Επιχείρηση. 

γ) Την έγκριση αγωγών, την άσκηση ένδικων μέσων ή 
την παραίτηση από αυτά και την επιδίωξη συμβιβασμού, 
δ) Τη σύναψη δανείων. 

ε) Τη συμμετοχή φυσικών ή νομικών προσώπων η Οργα¬ 
νισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επιθυ¬ 
μούν να κατασκευάσει η Επιχείρηση κατά προτεραιότητα 
όπως και τους όρους της συμμετοχής αυτής. 

3. Ο Γενικός Διευθυντής της ΔΕΥΑΔΚ αποφασίζει: * 
α) Γιο την εκτέλεση των έργων ή προμηθειών και ανάλη¬ 
ψης υποχρεώσεων εφόσον η συνολική δαπάνη δεν υπερ¬ 
βαίνει το ποσό των δραχμών πεντακοσίων χιλιάδων 
(600.000). 


Το οριο αυτό μπορεί να αυξομειώνεται με απόφαση του 
Διοικητικού Συμβουλίου της Επιχείρησης. - 

β) Γιρ την τοποθέτηση του προσωπικού στις προβλεπό- 
μενες θέσεις σύμφωνα με τη νομοθεσία και το παρόντα 
οργανισμό. 

γ) Για τη χορήγηση αδειών στο προσωπικό της Επιχείρη¬ 
σης. 

4. Ο Γενικός Διευθυντής της ΔΕΥΑΔΚ. 

α) θεωρεί και υπογράφει τα εντάλματα πληρωμών και 
τις ημερήσιες ταμιακές καταστάσςεις της Επιχείρησης. 

β) θεωρεί διάφορα τιμολόγια προμήθειας εργαλείων 
υλικών, υπηρεσιών κ.τ.λ. πριν από την έκδοση των ενταλ¬ 
μάτων πληρωμής αφού προηγούμενα ζητήσει από τις αρ¬ 
μόσιες κατά περίπτωση υπηρεσίες να βεβαιώσουν ότι πα- 
ραλήφθηκαν τα αναγραφόμενα στα τιμολόγια υλικά ή υπη¬ 
ρεσίες και η ποιότητα, οι τιμές μονάδος και οι άλλοι όροι 
της προμήθειας είναι σύμφωνοι με την παραγγελία, τη 
σύμβαση ή το ιδιωτικό συμφωνητικό. Η αρμοδιότητα αυτή 
μπορεί να εκχωρηθεί στον προϊστάμενο της Διοικητικής - 
Οικονομικής Υπηρεσίας ύστερα από έγκριση του Διοικητι¬ 
κού Συμβουλίου. 

γ) Υπογράφει όλα τα έγγραφα υπηρεσιακού χαρακτήρα. 
Τα έγγραφα αναλήψεως υποχρεώσεων υπογράφονται 
από Γ ενικό Διευθυντή μόνον εφόσον έχει εξουσιοδοτηθεί 
από το Διοικητικό Συμβούλιο και πάντοτε μέσα στο πλαί¬ 
σιο της εξουσιοδότησης. 

δ) Έχει επίσης όλες τις υπόλοιπες αρμοδιότητες και 
εξουσίες που ορίζονται από τη νομοθεσία που διέπει τη 
ΔΕΥΑΔΚ τους άλλους εσωτερικούς κανονισμούς και αυ¬ 
τές που εκχωρεί προς αυτόν το Διοικητικό Συμβούλιο ή ο 
Πρόεδρος του Διοικητικού Συμβουλίου. 

5. Το Γενικό Διευθυντή απουσιάζοντα ή κωλυόμενο 
αναπληρώνει ο Προϊστάμενος της Τεχνικής Υπηρεσίας ή ο 
Προϊστάμενος της Διοικητικής - Οικονομικής Υπηρεσίας 
πάντοτε όμως ύστερα από απόφαση του Προέδρου της 
ΔΕΥΑΔΚ. 

6. Ο Γενικός Διευθυντής της ΔΕΥΑΔΚ έχει υποχρέωση 
να καλεί τουλάχιστον μία φορά το μήνα, αλλά και όσες άλ¬ 
λες φορές κρίνει σκόπιμο τους προϊσταμένους της Τεχνι¬ 
κής και της Διοικητικής - Οικονομικής Υπηρεσίας προ κει¬ 
μένου να ενημερωθεί για την πορεία των εργασιών, να συ¬ 
ντονίσει τις εργασίες να επιλύσει τυχόν Διοικητικά ή τε¬ 
χνικά προβλήματα και να τους ενημερώσει για τη μελλο¬ 
ντική πορεία της Επιχείρησης. 

Αρθρο 11 

Τεχνική Υπηρεσία, Αρμοδιότητες Προϊσταμένου. 

1. Ο Προϊστάμενος Τεχνικής Υπηρεσίας προΐσταται 
όλων των τμημάτων που υπάγονται στην Τεχνική Υπηρε¬ 
σία και συντονίζει τις εργασίες τους δίνοντας τις κατάλλη¬ 
λες οδηγίες προς τους υπεύθυνους των τμημάτων. 

2. Ο Προϊστάμενος Τεχνικής Υπηρεσίας κατανέμει και 
συντονίζει την απασχόληση των μεταφορικών μέσων των 
μηχανημάτων και των άλλων μηχανικών μέσων στα τμή¬ 
ματα και τα εκτελούμενα έργα και εργασίες καθορίζοντας 
προτεραιότητα. 

Επίσης ο Προϊστάμενος Τεχνικής Υπηρεσίας έχοντας 
υπόψη τις ανάγκες των εκτελούμενων έργων, την προτε¬ 
ραιότητα εκτέλεσής των και τη σχετική εισήγηση τν αρμο¬ 
δίων κατά περίπτωση υπευθύνων εισηγείται στο Διευθυ¬ 
ντή της ΔΥΕΑΔΚ, για την εκμίσθωση μηχανημάτων, μετα¬ 
φορικών μέσων κ,τ.λ. εφόσον τα Ιδια μέσα της επιχείρη¬ 
σης δεν επαρκούν ή δεν μπορούν να ανταποκριθόύν στις 

ανάγκες από άποψη χρόνου. 

3.0 Προϊστάμενος της Τεχνικής Υπηρεσίας καταρτίζει 
με τη βοήθεια και τη συνεργασία των υπευθύνων των τμη¬ 
μάτων που πρσίσταται: 

α) Το ετήσιο πρόγραμμα κατασκευής, επέκτασης και 
συντήρησης των δικτύων ύδρευσης, αποχέτευσης και των 
συναφών με αυτά εγακταστάσεων. 

β) Το ετήσιο πρόγραμμα επενδύσεων για το επόμενο 
έτος και τα επόμενα αυτού τέσσερα έτη αναφέροντας και 
το προβλεπόμενο κόστος αυτών. 

Τα παραπάνω με στοιχεία (α) και (β) προγράμματα πρέ¬ 
πει να υποβάλλονται στο Γενικό Διευθυντή της ΔΕΥΑΔΚ 
45 ημέρες πριν από την έναρξη του έτους που αφορούν. 

4.0 Προϊστάμενος Τεχνικής Υπηρεσίας πρέπει να πα¬ 
ρέχει έγκαιρα στο Γενικό Διευθυντή τα απαραίτητα στοι¬ 
χεία για την κατάρτιση ετήσιου προϋπολογισμού εσόδων 
εξόδων. Επίσης πρέπει να παρέχει έγκαιρα για κάθε επό¬ 
μενο τρίμηνο στη Διοικητική - Οικονομική Υπηρεσία τις 
απαραίτητες πληροφορίες για τις κατά εβδομάδα απαι- 
τούμενες εκταμιεύσεις προς αντιμετώπιση των πληρωμών 
εκτέλεσης των έργων του προγράμματος. 

5. Ο Προϊστάμενος Τεχνικής Υπηρεσίας παρακολουθεί 
και ελέγχει τη συμμόρφωση των τμημάτων που πρόΓταται 
προς τις αποφάσεις και εντολές του Διοικητικού Συμβου¬ 
λίου και του Διευθυντή της ΔΕΥΑΔΚ για τις παραγγελίες 
των αναγκαίων υλικών λειτουργίας των εγκαταστάσεων 
και εκτέλεσης των διαφόρων έργων. 

6.0 Προϊστάμενος Τεχνικής Υπηρεσίας είναι υποχρεω¬ 
μένος να παίρνει τα κατάλληλα μέτρα για την ασφάλεια 
των εργαζομένων με τη βοήθεια των αρμόδιων κατά περί¬ 
πτωση, υπευθύνων σύμφωνα με τις αποφάσεις του Διοι¬ 
κητικού Συμβουλίου και του Γενικού Διευθυντή της 
ΔΕΥΑΔΚ και σύμφωνα με τις διατάξεις των Νόμων περί 
υγιεινής και ασφάλειας στους χώρους δουλειάς των εργα¬ 
ζομένων. 

Τη λήψη των μέτρων πρέπει να εισηγείται αμέσως προς 
το Διευθυντή της ΔΕΥΑΔΚ. 

Σε περίπτωση επείγοντος και προς αποτροπή κινδύνων 
για την ασφάλεια των εργαζομένων μπορεί να λαμβάνει τα 
απαραίτητα μέτρα ασφαλείας και να ενημερώνει το Γ ενικό 
Διευθυντή το δυνατό συντομότερο. Ο προϊστάμενος Τε¬ 
χνικής Υπηρεσίας φροντίζει επίσης με τη βοήθεια των αρ¬ 
μόδιων, κατά περίπτωση, υπεύθυνων για την τήρηση των 
διατάξεων της εργατικής νοπμοθεσίας εισηγούμενος τη 
λήψη των μέτρων. 

7. Ο Προϊστάμενος Τεχνικής Υπηρεσίας φροντίζει και 
αναθέτει στο προσωπικό των τμημάτων, την ευθύνη της 
διαφύλαξης των χρησιμοποιούμενων από τις υπηρεσίες 
τεχνικών μέσων όπως μηχανημάτων, φορητών εργαλείων, 
μεταφορικών μέσων, επιστημονικών οργάνων, σκευών, 
επίπλων κ.τ.λ. 

8. Τον Προϊστάμενο Τέχνικής Υπηρεσίας απραιάζοντα ή 
κωλυόμενο αναπληρώνει ένας, από τους υπευθύνους 
τμημάτων της ΤΥ, ύστερα από απόφαση του Προέδρου 
της ΔΕΥΑΔΚ. 

9. Ο Προϊστάμενος Τεχνικής Υπηρεσίας έχει την ευ¬ 
θύνη της αστυνόμευσης των δικτύων και εγκαταστάσεων 
ύδρευσης και αποχέτευσης σύμφωνα με το άρθρο 24 του 
Νόμου 1069/1980. Την αρμοδιότητα αυτή μπορεί να εκ¬ 
χωρήσει στους αρμόδιους υπευθύνους τμημάτων με από- 
φασήτου. 

10. Το Διοικητικό Συμβούλιο της Επιχείρησης είναι δυ¬ 
νατό να αναθέσει στον Προϊστάμενο της Τεχνικής Υπηρε¬ 


σίας εκτός από τα παραπάνω και άλλα καθήκοντα στα 
πλαίσια της ειδικότητάς του. 

11.0 Προϊστάμενος Τεχνικής Υπηρεσίας εκπονεί μελέ¬ 
τες εκτελεί ή επιβλέπει την εκτέλεση των έργων ύδρευ¬ 
σης - αποχέτευσης και άλλων σχετικών εγκαταστά¬ 
σεων. 

12. Μέρος των αρμοδιοτήτων του μπορεί με απόφασή 
του ύστερα από έγκριση του Γ ενικού Διευθυντή να αναθέ¬ 
τει στους υπεύθυνους τμημάτων. 

13.0 Προϊστάμενος Τεχνικής Υπηρεσίας είναι υποχρε¬ 
ωμένος μια τουλάχιστον φορά το μήνα να καλεί τους υπεύ¬ 
θυνους των τμημάτων ενημερώνεται για την πορεία του 
κάθε τμήματος επιλύει τα μεταξύ των τμημάτων ανακύ- 
πτοντα προβλήματα και συντονίζει τις ενέργειές των. 

Άρθρο 12 

Αρμοδιότητες τμήματος συντήρησης έργων (ΣΕ) 
στον τομέα της ύδρευσης. 

1. Το τμήμα ΣΕ είναι αρμόδιο για την εκτέλεση των ερ¬ 
γασιών, συντήρησης των εγκαταστάσεων ύδρευσης (δί¬ 
κτυα δεξαμενές κ.τλ.). 

2. Το τμήμα ΣΕ είναι αρμόδιο για την κατασκευή και τη 
σύνδεση με το δίκτυο ύδρευσης των νέων παροχών.. 

3. Το τμήμα ΣΕ είναι αρμόδιο για την τεχνική εξακρί¬ 
βωση και κατάρτιση του προϋπολογισμού της σχετικής δα¬ 
πάνης για διακλαδώσεις και συνδέσεις με το δίκτυο 
ύδρευσης ή μετατόπισης δικτύου ύδρευσης ύστερα από 
αίτηση του πελάτη. 

Επίσης είναι αρμόδιο για τον απολογισμό του κόστους 
των ανωτέρω εργασιών. 

4. Το τμήμα ΣΕ είναι υπεύθυνο για τον εργαστηριακό 
έλεγχο και την εξακρίβωση της ποιότητας του νερού. 

5. Το τμήμα ΣΕ είναι αρμόδιο για την κατασκευή των έρ¬ 
γων που του ανατίθενται. 

Αρθρο 13 

Υποχρεώσεις τμήματος Συντήρησης έργων 
στον τομέα της Ύδρευσης. 

Το τμήμα ΣΕ είναι υποχρεωμένο: 
α) Να τηρεί πλήρες και ενημερωμένο το ημερολόγιο 
βλαβών και συντήρησης δικτύων. 

β) Να γνωστοποιεί στο τμήμα Καταναλωτών το αργό¬ 
τερο εντός της επόμενης εργάσιμης ημέρας, με σχετική 
αναλυτική κατάσταση κάθε μεταβολή στους υδρομετρη¬ 
τές όπως νέες συνδέσεις και τοποθετήσεις υδρομέτρων, 
αλλαγή θέσης παλαιών υδρομέτρων αλλαγές υδρομέτρων 
κ.τλ. 

γ) Να διαφυλάσσει τα δελτία εξαγωγής και τα δελτία πα¬ 
ραγγελιών για τα υλικά που χρησιμοποιήθηκαν σε κάθε 
ένα από τα παραπάνω έργα. 

δ) Να καταρτίζει αμέσως μετά το πέρας κάθε εργασίας 
ανακεφαλαιωτικό Δελτίο Κόστους και να διαβιβάζει στο 
Λογιστήριο της Επιχείρησης. 

Ε) Να τηρεί πλήρως ενημερωμένους τους τοπογραφι- 
κούς χάρτες του δικτύου ύδρευσης των δεξαμενών και κα¬ 
τάλληλο αρχείο τεχνικών πληροφοριών σχετικών με το δί¬ 
κτυο ύδρευσης και των λοιπών εγκαταστάσεων. 

στ) Να φροντίζει για την άμεση επέμβαση με κατάλληλο 
συνεργείο σε περιπτώσεις βλαβών του δικτύου ύδρευσης 
και την αποκατάσταση της υδροδότησης της περιοχής 1 . 

Άρθρο 14 

Αρμοδιότητες τμήματος Συντήρησης 'Εργων (ΣΕ) 
σχετικό με την αποχέτευση. 

1. Το τμήμα ΣΕ είναι αρμόδιο για την εκτέλεση εργασιών 
συντήρησης ολόκληρου του δικτύου αποχέτευσης όμ¬ 
βριων και ακαθάρτων καθώς και των εγκαταστόσεών του. 

2. Το τμήμα ΣΕ είναι αρμόδιο για τις συνδέσεις με το δί¬ 
κτυο αποχέτευσης. 

3. Το τμήμα ΣΕ είναι επίσης αρμόδιο για την τεχνική 
εξακρίβωση και κατάρτιση του προϋπολογισμού της σχετι¬ 
κής δαπάνης για διακλαδώσεις και συνδέσεις, με δίκτυο 
αποχέτευσης τη μετατόπιση του δικτύου αποχέτευσης 
ύστερα από αίτηση του πελάτη. 

Επίσης είναι αρμόδιο για τον απολογισμό του κόστους 
των παραπάνω εργασιών. 

4. Το τμήμα ΣΕ είναι αρμόδιο για την κατασκευή των έρ¬ 
γων αποχέτευσης που του ανατίθενται. 

Αρθρο 15 

Υποχρεώσεις του Τμήματος ΣΕ 
σχετικά με την αποχέτευση. 

Το τμήμα Συντήρησης Εργων είναι υποχρεωμένο: 

Α) Να τηρεί καθημερινά Δελτίο Απασχόλησης προσωπι¬ 
κού και Δελτία Απασχόλησης Μηχανημάτων. 

β) Να δκκρυλάσσει τα δελτία εξαγωγής και τα δελτία πα¬ 
ραγγελιών για τα υλικά που χρησιμοποιήθηκαν σε κάθε 
ένα από τα παραπάνω έργα. 

γ) Να καταρτίζει αμέσως μετά το πέρας κάθε εργασίας 
Ανακεφαλαιωτικό Δελτίο Κόστους και να το διαβιβάζει στο 
Λογιστήριο της Επιχείρησης. 

δ) Να τηρεί πλήρως ενημερωμένους τους τοπογραφι- 
κούς χάρτες των δικτύων αποχέτευσης, όμβριων και ακα¬ 
θάρτων και των αντλιοστάσιων, όπως και το κατάλληλο αρ¬ 
χείο τεχνικών πληροφοριών σχετικών με το δίκτυο αποχέ¬ 
τευσης και των λοιπών σχετικών εγκαταστάσεων. 

ε) Να φροντίζει για την άμεση επέμβαση με κατάλληλο 
συνεργείο σε περιπτώσεις βλαβών κ,τ.λ. του δικτύου απο¬ 
χέτευσης και να τηρεί ημερολόγιο βλαβών και συντήρησης 
των εγκαταστάσεων αποχέτευσης (δίκτυα, αντλιοστά¬ 
σια). 

Άρθρο 16 

Αρμοδιότητες του Τμήματος ΣΕ σχετικά 
με τη συντήρηση Μηχανολογικού - Ηλεκτρολογικού 
εξοπλισμού και των σταθμών βιολογικού Καθαρισμού. 

Το τμήμα Συντήρησης Έργων είναι αρμόδιο: 
α) Γαι την καλή λειτουργία των αντλιοστασίων ύδρευσης 
και αποχέτευσης όπως και για την εκτέλεση κάθε εργα¬ 
σίας συντήρησης των αντλητικών συγκροτημάτων των πα¬ 
ραπάνω αντλιοστασίων. 

β) Για την καλή και ασφαλή λειτουργία όλων των εγκατα¬ 
στάσεων βιολογικού καθαρισμού σύμφωνα με τις τεχνικές 
προδιαγραφές των εγκαταστάσεων αυτών. 

γ) Για την τήρηση των σχετικών διατάξεων με τη λει¬ 
τουργία εγκαταστάσεων βιολογικού καθαρισμού και την 
προστασία του περιβάλλοντος. 

δ) Για τη συντήρηση και τις επισκευές του μηχανολογι¬ 
κού και ηλεκτρολογικού εξοπλισμού, των κάθε είδους μη¬ 
χανημάτων και μεταφορικών μέσων που ανήκουν στην 
επιχείρηση είτε οι εργασίες αυτές γίνονται από τα συνερ¬ 


γεία της ΔΕΥΑΔΚ, είτε από συνεργεία τρίτων. 

ε) Για όσα άλλα σχετικά με το βιολογικό καθαρισμό και 
την προστασία του περιβάλλοντος αντικείμενα αποφασί¬ 
σει στο μέλλον να αναθέσει στο τμήμα αυτό το Διοικητικό 
Συμβούλιο ή ο Γενικός Διευθυντής της ΔΕΥΑΔΚ. 

Αρθρο 17 

Υποχρεώσεις του τμήματος ΣΕ σχετικά 
με τη συντήρηση του Μηχανολογικού - Ηλεκτρολογικού 
εξοπλισμού και των σταθμών Βιολογικού Καθαρισμού. 

Το τμήμα Συντήρησης Έργων είναι υποχρεωμένο: 
α) Να τηρεί πλήρες και ενημερωμένο μητρώο όλων ανε¬ 
ξαιρέτως των αντλητικών συγκροτημάτων και των εγκατα¬ 
στάσεων του Βιολογικού Καθαρισμού από το οποίο προ¬ 
κύπτουν εκτός από τα τεχνικά στοιχεία και όλες οι εργα¬ 
σίες συντήρησης επισκευών ελέγχου κ.τ.λ. 

β) Να τηρεί πλήρες και ενημερωμένο μητρώο για όλες 
τις μηχανολογικές και ηλεκτρολογικές εγκαταστάσεις του 
βιολογικού καθαρισμού για τα τεχνικά στοιχεία των αλλά 
και για τις εργασίες, συντήρησης επισκευών ελέγχου κτλ. 

γ) Να τηρεί πλήρες και ενημερωμένο μητρώο για όλα τα 
μηχανήματα μεταφορικά μέσα και το λοιπό μηχανολογικό 
ηλεκτρολογικό εξοπλισμό που ανήκουν στην επιχεί¬ 
ρηση. 

δ) Να τηρεί βιβλία ημερολόγια παρακολούθησης της 
λειτουργίας κάθε αντλιοστασίου. 

ε) Να τηρεί βιβλίο ή ημερολόγιο των πόσης φύσεως επι¬ 
στημονικών μετρήσεων. 

Άρθρο 18 

Αρμοδιότητες τμήματος Μελετών και 
Κατασκευής Έργων. 

Το τμήμα Μελετών και κατασκευής Εργων είναι αρμό¬ 
διο για: 

1. Την εκπόνηση των τεχνικών μελετών των υπό κατα¬ 
σκευή έργων την κατάρτιση των προϋπολογισμών και τη 
σύνταξη των τευχών δημοπράτησης αυτών. 

2. Την εισήγηση προς το Γ ενικό Διευθυντή της ΔΕΥΑΔΚ 
σχετικά με τον τρόπο δημοπράτησης των έργων, τη διε¬ 
νέργεια των σχετικών διαγωνισμών και τη σύνταξη των 
συμβάσεων κατασκευής των έργων. 

3. Την επίβλεψη, τον έλεγχο και την παραλαβή των τε¬ 
χνικών μελετών που εκπονούνται από τρίτους για λογαρια¬ 
σμό της Υπηρεσίας. 

4. Την επίβλεψη, τον έλεγχο και την παραλαβή των έρ¬ 
γων που εκτελούνται είτε με αυτεπιστασία είτε με εργο¬ 
ληπτική επιχείρηση, σύμφωνα με την ισχύουσα νομοθε¬ 
σία. 

5. Την έγκαιρη κατάρτιση και εισήγηση του τεχνικού 
προγράμματος κάθε έτους. 

6. Τη σύνταξη εφαρμογών και τήρηση των προδιογρα- 
φών των κάθε φύσεως μελετών και έργων καθώς και για 
την εφαρμογή των κατάλληλων μέτρων ασφάλειας κατά 
την εκτέλεση εργασιών. 

Άρθρο 19 

Υποχρεώσεις του Τμήματος Μελετών και 
Κατασκευής Εργων. 

Το τμήμα Μελετών και κατασκευής έργων είναι υποχρε¬ 
ωμένο: 

1. Να επιβλέπει και νσ ελέγχει την πορεία και την ποιό- 

τητα των εκπονουμένων από τρίτους μελετών και να μερι¬ 
μνά για όλες τις διαδικασίες ανάθεσης και παραλαβής των 
μελετών αυτών. 

2. Να συντάσσει τις απαιτούμενες τεχνικές μελέτες και 
τεύχη δημοπράτησης για την έγκαιρη δημοπράτηση και 
κατασκευή των έργων του προγράμματος. 

3. Να ελέγχει και επιβλέπει την εκτέλεση των έργων 
που κατασκευάζονται είτε με αυτεπιστασία είτε με εργο¬ 
ληπτική επιχείρηση, ελέγχοντας τους περιοδικούς λογα¬ 
ριασμούς, δίνοντας κατασκευαστικές οδηγίες και φροντί¬ 
ζοντας για κάθε ενέργεια που απαιτείται για την έγκαιρη 
και ποιοτική κατασκευή των έργων. 

4. Να ελέγχει την πορεία της εκτέλεσης των πιστώ¬ 
σεων, λαμβάνοντας κάθε αναγκαίο μέτρο για την διόρ¬ 
θωση και την ανασύνταξη των αντιστοίχων χρονοδιαγραμ¬ 
μάτων. 

5. Να τηρεί πλήρες και ενημερωμένο αρχείο με τα εκτε- 
λεσθέντα και υπό εκτέλεση έργα και με τις εκπονηθείσες 
ή εκπονούμενες μελέτες και με όλα τα συμβατικά στοιχεία 
αυτών. 

6. Να παραδίνει αμέσως με την περάτωση κάθε έργου 
δελτίο στο Τμήμα Συντήρησης Έργων με όλα τα σχετικά 
στοιχεία των νεοκατασκευασθέντων δικτύων για την ενη¬ 
μέρωση των τοπογραφίκών χαρτών. 

Αρθρο 20 

Διοικητική - Οικονομική Υπηρεσία. Αρμοδιότητες. 

Η Διοικητική - Οικονομική Υπηρεσία αποτελείται από το 
Οικονομικό και το Διοικητικό Τμήμα. 

Το Οικονομικό Τμήμα είναι υπεύθυνο: 

α) Για την καλή διαχείριση των χρηματικών διαθεσίμων 
όπως και για την άψογη λειτουργία της ταμειακής υπηρε¬ 
σίας. 

β) Για την τήρηση των απαραίτητων λογιστικών ή άλλων 
βιβλίων και την παρακολούθηση όλης της περιουσίας της 
Επιχείρησης με βάση τις παραδεδεγμένες λογιστικές αρ¬ 
χές. 

γ) Για την έγκαιρη βεβαίωση και είσπραξη όλων των 
εσόδων της Επιχείρησης και τη λήψη των κατάλληλων μέ¬ 
τρων εξασφάλισής των. 

δ) Για την τήρηση των κατάλληλων διαδικασιών προμη¬ 
θειών ώστε να εξασφαλιστούν τα συμφέροντα της επιχεί¬ 
ρησης. 

ε) Για τη λογιστική και διαχειριστική παρακολούθηση 
των αποθηκών της Επιχείρησης και 

στ) Για την παροχή κάθε σχετικής με την οικονομική λει¬ 
τουργία και διαχείριση, στατιστική ή λογιστική πληροφορία 
όπως και για τη διεκπεραίωση κάθε σχετικού θέματος. 

Το Διοικητικό Τμήμα είναι αρμόδιο: 

α) Για όλα τα θέματα προσωπικού και 

β) Για τα θέματα γραμματείας της επιχείρησης (διαχεί¬ 
ριση εγγράφων, αρχείο κλπ). 

Αρθρο 21 

Αρμοδιότητες Προϊστάμενου Διοικητικής - 
Οικονομικής Υπηρεσίας 

1. Ο Προϊστάμενος Διοικητικής - Οικονομικής Υπηρε¬ 
σίας (Δ. Ο.Υ.) προίσταται των τμημάτων που υπάγονται σε 
αυτήν και συντονίζει τις εργασίες τους, δίνοντας τις κα¬ 
τάλληλες οδηγίες προς τους υπευθύνους των τμημάτων 
αυτών. 

2.0 Προϊστάμενος τηςΚΔΌ.Υ.) καταρτίζει και υποβάλ¬ 


λει έγκαιρα στον Γενικό Διευθυντή της ΔΕΥΛΔΚ τον ετή¬ 
σιο προΟπολογισμό εσόδων εξόδων παίρνοντας υπόψη τα 
τεχνικά στοιχεία που έχει υποβάλλει για τον ετήσιο προϋ¬ 
πολογισμό ο Προϊστάμενος Τεχνικής Υπηρεσίας στο Διευ¬ 
θυντή της ΔΕΥΑΔΚ. 

3. Ο Προϊστάμενος της ΔΟΥ καταρτίζει έγκαιρα για 
κάθε επόμενο τρίμηνο ταμιακό προϋπολογισμό για τις 
κατά εβδομάδα προϋπολογιζόμενες εισπράξεις και πλη¬ 
ρωμές αφού λάβει υπόψη του τα σχετικά με αυτές στοι¬ 
χεία που πρέπει να του παρέχει έγκαιρα ο Προϊστάμενος 
Τεχνικής Υπηρεσίας. 

4. Ο Προϊστάμενος ΔΟΥ παρακολουθεί και ελέγχει την 
συμμόρφωση των Τρημάτων που προϊσταται προς τις απο¬ 
φάσεις και εντολές του Διοικητικού Συμβουλίου, του Γενι¬ 
κού Διευθυντή της ΔΕΥΑΔΚ και του ίδιου. 

5. Ο Προϊστάμενος της ΔΟΥ θεωρεί τα τιμολόγια των 
προμηθευτών κατά εξουσοδότηση του Γενικού Διευθυντή 
της ΔΕΥΑΔΚ ύστερα από έγκριση του Διοικητικού Συμ¬ 
βουλίου. 

Ο Προϊστάμενος της ΔΟΥ έχει την ευθύνη για την κα¬ 
τάρτιση του ημερήσιου ή εβδομαδιαίου προγράμματος 
πληρωμών και για την έγκαιρη απόδοση των ασφαλιστικών 
εισφορών, φόρων και λοιπών υπέρ τρίτων εισπράξεων. 

6. Ο Προϊστάμενος της ΔΟΥ εποπτεύει την κατάρτιση 
του ετησίου ισολογισμού και των οικονομικών καταστά¬ 
σεων που συνοδεύουν αυτόν από το λογιστήριο και δίνει 
τις κατάλληλες οδηγίες. 

7.0 Προϊστάμενος της ΔΟΥ ευθύνεται για την έγκαιρη 
απογραφή και κατάρτιση του ισολογισμού και των Οικονο¬ 
μικών καταστάσεων της Επιχείρησης. Η ετήσια απογραφή 
των πόσης φύσεως περιουσιακών στοιχείων της Επιχείρη¬ 
σης πρέπει να έχει εκτελεστοί μέσα σε ένα μήνα από την 
λήξη κάθε ημερολογιακού έτους και η κατάρτιση του ισο¬ 
λογισμού και των λοιπών οικονομικών καταστάσεων μέσα 
σε τρεις μήνες από τη λήξη κάθε ημερολογιακού έτους. 

8. Τον Προϊστάμενο της ΔΟΥ όταν απουσιάζει ή κωλύε¬ 
ται αναπληρώνει ο υπεύθυνος Λογιστηρίου ύστερα απά 
απόφαση του Προέδρου της ΔΕΥΑΔΚ. 

9. Μέρος των αρμοδιοτήτων του ο Προϊστάμενος της 
Οικονομικής Υπηρεσίας μπορεί να αναθέτει με απόφασή 
του ύστερα από έγκριση του Γενικού Διευθυντή στους ερ¬ 
γαζόμενους της Υπηρεσίας του. 

Αρθρο 22 

Αρμοδιότητες Οικονομικού Τμήματος 
σχετικές με το Ταμείο 

Ο υπάλληλος που ορίζεται αρμόδιος για το Ταμείο της 
Επιχείρησης προίσταται του Ταμείου και είναι υποχρεω¬ 
μένος: 

α) Να δκιψυλάσσει τα χρηματικά διαθέσιμα της Επιχεί¬ 
ρησης με προσωπική ευθύνη. 

β) Να τηρεί το βιβλίο ταμείου στο οποίο οφείλει να κατα¬ 
χωρεί αναλυτικά όλες τις εισπράξεις και τις πληρωμές 
κάθε εργάσιμης ημέρας. 

Οι εισπράξεις και οι πληρωμές πραγματοποιούνται μόνο 
βάσει αντίστοιχων Γραμματίων και Ενταλμάτων που έχουν 
εκδοθεί ελεγχθεί και θεωρηθεί σύμφωνα με αυτά που ορί¬ 
ζει ο Κανονισμός Διαχείρισης. 

Στο τέλος κάθε ημέρας γίνεται η συμφωνία του Ταμείου 
και προσδιορίζεται το υπόλοιπο των χρηματικών διαθέσι¬ 
μων, που πρέπα να έχει ο υπάλληλος στο χρηματοκιβώτιό 
του. 

γ) Διοφυλάσσει στο χρηματοκιβώτιο της Υπηρεσίας ταυ 

τα χρηματικά διαθέσιμα από τις συναλλαγές της ημέρας 
που δεν πρέπει να υπερβαίνουν το ποσό που ορίζει σχε¬ 
τική απόφαση του Διοικητικού Συμβουλίου. 

Επίσης στο χρηματοκιβώτιο είναι υποχρεωμένος να δια- 
φυλάσσει το βιβλίο ταμείου που τηρεί και κάθε άλλο τα¬ 
μιακό έγγραφο αποδεικτικό στοιχείο είσπραξης και πλη¬ 
ρωμής. 

δ) Τα γραμμάτια είσπραξης και εντάλματα πληρωμής 
κάθε εργάσιμης ημέρας και μετά την συμφωνία του υπό¬ 
λοιπου του ταμείου, παρουσία υπευθύνου του Λογιστη¬ 
ρίου παραδίδονται σ’ αυτόν ο οποίος υπογράφει στο περι¬ 
θώριο του βιβλίου ταμείου ότι παρέλαβε όλα τα ταμιακά 
παραστατικά της ημέρας. 

ε) Ελέγχεται διαχειριστικά οποτεδήποτε από τον Προϊ¬ 
στάμενο της ΔΟΥ τουλάχιστον μια φορά κάθε 15 ημέρες. 

Επίσης ο Διευθυντής της ΔΕΥΑΔΚ υποχρεούται τουλά¬ 
χιστον μια φορά κάθε μήνα να ελέγχει τη διαχείριση του 
ταμείου. 

Κατά τοφς ελέγχους αυτούς παίρνονται υπόψη και οι 
λογαριασμοί καταθέσεων της Επιχείρησης στις Τράπε¬ 
ζες. 

στ) Είναι υποχρεωμένος να καταχωρεί στο βιβλίο Τα¬ 
μείου τα γραμμάτια είσπραξης και εντάλματα πληρωμής 
που εκδίδονται για την απεικόνιση συμψηφιστικών ταμια¬ 
κών εγγράφων όπως πληρωμές με επιταγές, μεταφορά 
χρημάτων από τράπεζα σε τράπεζα κ.τ.λ. 

Τα παραπάνω γραμμάτια και εντάλματα εκδίδονται για 
να διευκολυνθεί η ενημέρωση του βιβλίου παρακολούθη¬ 
σης του προϋπολογισμού της ΔΕΥΑΔΚ. 

ζ) Είναι υποχρεωμένος να φυλάσσει τα καθημερινά 
πρωτόκολλα καταμέτρησης τα οποία πρέπει μετά την 
-υπογραφή τους να θέτει υπόψη του Γενικού Διευθυντή 
της ΔΕΥΑΔΚ. 

Επίσης πρέπει να διαφυλάσσει το υπόλοιπο των μετρη¬ 
τών του ταμείου στο χρηματοκιβώτιό του. 

η) Οι επιταγές των Τραπεζών πρέπει να φυλάσσονται 
στο χρηματοκιβώτιο. Η έκδοση και συμπλήρωση αυτών 
πρέπει νά γίνεται από το Λογιστήριο μαζί με την έκδοση 
του αντίστοιχου εντάλματος πληρωμής. 

Καμιά επιταγή δεν πρέπει να υπογράφεται από τους 
έχοντας δικαίωμα υπογραφής, αν δεν συνοδεύεται από 
την έκδοση αντίστοιχου εντάλματος πληρωμής. 

θ) Αναπληρώνεται από εργαζόμενο της επιχείρησης με 
απόφαση του Διευθυντή. 

Κατά την ανάληψη καθηκόντων από τον αναπληρωτή γί¬ 
νεται καταμέτρηση ταμείου και υπογράφεται πρωτόκολλο 
από τον αναπληρούμενο, τον αναπληρωτή και τον Διευθυ¬ 
ντή ή τον Προϊστάμενο ΔΟΥ. 

Άρθρο 23 

Αρμοδιότητες Οικονομικού Τμήματος 
σχετικά με το λογιστήριο 

1. Το Οικονομικό Τμήμα είναι υποχρεωμένο: 
α) Να τηρεί τα λογιστικά βιβλία, να εκδίδει και διαφυ- 
λάσσει τα απαραίτητα ταμιακά και συμψηφίστικά παρα¬ 
στατικά, να διαφυλάσσει και να αρχειοθετεί τα δικαιολο- 
γητικά στοιχεία των συναλλαγών της Επιχείρησης σύμ¬ 
φωνα με τις διατάξεις της νομοθεσίας που διέπει την Επι¬ 
χείρηση και τον κανονισμό Διάχείρισης. 

β) Να εποπτεύει και συντονίζει με τη βοήθεια ειδικευμέ¬ 
νου προσωπικού τις μηχανογραφικές εργασίες τις σχετι¬ 
κές με το Λογιστήριο. 

γ) Να συντάσσει τον ετήσιο ισολογισμό και τις άλλες οι¬ 


κονομικές καταστάσεις και να παρέχει στον Προϊστάμενο 
της ΔΟΥ τα απαραίτητα στοιχεία για τη σύνταξη του προϋ¬ 
πολογισμού εσόδων - εξόδων και των ταμιακών προγραμ¬ 
μάτων. 

δ) Να ενημερώνει έγκαιρα το προϊστάμενο της ΔΟΥ για 
τις προς τα ασφαλιστικά ταμεία και το Δημόσιο υποχρεώ¬ 
σεις της Επιχείρησης. 

Άρθρο 24 

Αρμοδιότητες Οικονομικού Τμήματος σχετικά με τις Προ¬ 
μήθειες και την διαχείριση αποθήκης 

1. Το Οικονομικό Τμήμα επιμελείται την τήρηση διαδι¬ 
κασιών των προμηθειών που προβλέπουν οι σχετικές δια¬ 
τάξεις της νομοθεσίας, η οποία διέπει την Επιχείρηση οι 
σχετικές αποφάσεις του Διοικητικού Συμβουλίου και ο Κα¬ 
νονισμός Διαχείρισης. 

2. Το Οικονομικό Τμήμα είναι αρμόδιο για την σωστή 
διαχείριση των πόσης φύσεως υλικών της Επιχείρησης για 
την ορθή ποιοτική και ποσοτική παραλαβή του, τηρεί τα 
απαραίτητα διαχειριστικά βιβλία διαφυλάσσει τα παραστα¬ 
τικά στοιχεία εισαγωγής και εξαγωγής των υλικών σας 
αποθήκες και γενικότερα φροντίζει για την ευταξία και κα¬ 
θαριότητα των αποθηκών δίνοντας τις κατάλληλες οδη¬ 
γίες προς τους αποθηκάριους. 

3. Ο Προϊστάμενος ΔΟΥ υποχρεούται ταουλάχκπον μια 
φορά το μήνα να ελέγχει την ενημερότητα των διαχειριστι¬ 
κών βιβλίων της αποθήκης και να επαληθεύει με καταμέ¬ 
τρηση ορισμένα κατ’ επιλογή του αποθέματα υλικών. 

Άρθρο 25. 

Αρμοδιότητες του Οικονομικού Τμήματος 
σχετικά με την εξυπηρέτηση των καταναλωτών 
και τις δημόσιες σχέσεις 

Το Οικονομικό Τμήμα είναι αρμόδιο: 

1 .α) Για τον έλεγχο-των απαιτούμενων δικαιολογητικών 
για την παροχή νέων υδροληψιών και την υπογραφή των 
αντιστοίχων συμβολαίων. 

β) Γ ία την ομαλή και σε τακτά χρονικά διαστήματα εκτέ¬ 
λεση των εργασιών που απαιτούνται για την έκδοση των 
λογαριασμών του νερού (λήψη ενδείξεων, καταχώρηση 
στον Η/Υ κ.τ.λ.). 

γ) Για τη διαφύλαξη του αρχείου των καρτελών κάθε 
υδρολήπτη. 

δ) Για την διεκπεραίωση της καθημερινής «ρουτίνας» με 
τους καταναλωτές (διακοπές, επανασυνδέσεις έλεγχοι, 
διαρροές υδρομέτρων κ.τ.λ.). 

Σας αρμοδιότητες του ανήκει επίσης: 

2.α) Η μέριμνα για την έγκαιρη ενημέρωση καταναλω¬ 
τών σε περίπτωση βλάβης ή έργων στα δίκτυα ύδρευσης. 

β) Η διευκόλυνση των καταναλωτών στις συναλλαγές 
τους. 

γ) η επιμέλεια έκδοσης του ενημερωτικού δελτίου και 
άλλων εντύπων. 

Αρθρο 27 

Αρμοδιότητες Διοικητικού Τμήματος 

1. Το Διοικητικό Τμήμα είναι αρμόδιο: 
α) Για τις διαδικασίες πρόσληψης ασφάλισης μισθοδο¬ 
σίας απόλυσης και συνταξιοδότησης του απασχολούμε¬ 
νου από την Επιχείρηση προσωπικού. 

Επίσης είναι αρμόδιο για ιην παρακολούθηση των 

απουσιών αδειών και ασθένειας του απασχολούμενου 
προσωπικού και των σχετικών με αυτά θέματα. 

β) Για την τήρηση των πρακτικών του Διοικητικού Συμ¬ 
βουλίου τη διεξαγωγή και διεκπεραίωση της αλληλογρα¬ 
φίας της Επιχείρησης τη τήρηση του πρωτοκόλλου και του 
αρχείου της Επιχείρησης και την εκτέλεση των σχετικών 
με τα παραπάνω εργασιών. 

Άρθρο 28 

Υποχρεώσεις Διοικητικού Τμήματος 

Το Διοικητικό Τμήμα είναι υποχρεωμένο: 
α) Να τηρεί τα φύλλα μητρώου και ποιότητας όπως και 
τους υπηρεσιακούς φακέλους του απασχολούμενου στην 
επιχείρηση προσωπικού. 

β) Να παρακολουθεί τη μισθοδοτική εξέλιξη και μεταβο¬ 
λές των εργαζομένων και να ελέγχει πλήρως τις μισθολο- 
γικές καταστάσεις. 

γ) Να διεξάγει τη σχετική με το προσωπικό αλληλογρα¬ 
φία να τηρεί αρχείο των συμβάσεων εργασίας και των συ¬ 
ναφών θεμάτων. 

δ) Να επιμελείται την ασφάλιση του προσωπικού και να 
παρακολουθεί και να ελέγχει τις ασθένειες άδειες, απου¬ 
σίες, ποινές κ.τ.λ. του προσωπικού. 

ε) Να φροντίζει για ολα τα σχετικά, με το προσωπικό θέ¬ 
ματα ύστερα από εντολή τού Γενικού Διευθυντή της 
ΔΕΥΑΔΚ. 

στ) Να τηρεί τα πρακτικά του Διοικητικού Συμβουλίου 
και να καταρτίζει αντίγραφα ή αποσπάσματα αυτών 
ύστερα από εντολή του αρμοδίου Προϊστάμενου Υπηρε¬ 
σιών. 

ζ) Να τηρεί το πρωτόκολλο της Επιχείρησης, να παρα¬ 
κολουθεί τη τύχη των εισερχομένων εγγράφων και να ει¬ 
δοποιεί τακτικά τον Γ ενικό Διευθυντή για τις εκκρεμότη¬ 
τες. 

ΚΕΦΑΛΑΙΟ Γ 

θέσεις - προσόντα - κατάταξη θέσεων - Προσλήψεις 
Άρθρο 29 

Οργανικές θέσεις, αριθμός θέσεων εργασίας 
και χαρακτηρισμός των, κατάταξη θέσεων 
και προσόντα προσλήψεων 

Οι Οργανικές θέσεις εργασίας καθώς και ο αντίστοιχος 
αριθμός θέσεων εργασίας, η κατάταξη των θέσεων αυτών 
και τα απαιτούμενα προσόντα για την κάλυψη των θέσεων 
αυτών είναι τα παρακάτω: 

Οργανική θέση αριθμός θέσεων 

Γ ενικός Διευθυντής 1 (μία) 

Προσόντα: 

1. Πτυχίο ή δίπλωμα Ανώτατης Σχολής του Εσωτερικού 
ή Εξωτερικού {με αναγνωρισμένο πτυχίο ή δίπλωμα από το 
Ελληνικό Δημόσιο) σε μια από τις ακόλουθες ειδικότη¬ 
τες: 

Πολιτικός Μηχανικός 
Υγείονολόγος Μηχανικός 
Ηλεκτρολόγος 
Μηχανολόγος Μηχανικός 
Χημικός Μηχανικός 
Οικονομολόγος 
Νομικός 

Πολιτικός επιστήμονας. 

2. Ιδιαίτερα προσόντα όπως εμπειρία σε θέματα ύδρευ¬ 


σης αποχέτευσης και προστασίας του περιβάλλοντος ή 
αποδεικνυόμενη πολυετής προϋπηρεσία στη διαχείριση 
συστημάτων ύδρευσης - αποχέτευσης ή αποδεικνυόμενη 
εμπειρία σε κατασκευή - επίβλεψη υδραυλικών έργων ή 
αποδεικνυόμενη εμπειρία σε θέματα οικονομικού σχεδια- 
σμού ή διοίκηση επιχειρήσεων συνεκτιμώνται και λαμβά- 
νονται υποχρεωτικά υπόψη. 

3. Να γνωρίζει μία από τις γλώσσες Αγγλική, Γαλλική, 
Ιταλική, Γερμανική. 

4. Εμπειρία στη χρήση των Η/Υ σαν μέσο οργάνωσης 
της Επιχείρησης. 

Οργανική θέση αριθμός θέσεων 

Προϊστάμενος Τεχνικής Υπηρεσίας 1„{μία) 

Προσόντα: 

1. Δίπλωμα Μηχανικού ηνώτατης Σχολής εσωτερικού ή 
εξωτερικού σε μια από τις ακόλουθες ειδικότητες: 

Πολιτικού Μηχανικού 
Υγειονολόγου Μηχανικού 
Μηχανολόγου Μηχανικού 
Ηλεκτρολόγου Μηχανικού 

2. Εμπειρία σε θέματα ύδρευσης - αποχέτευσης και 
προστασίας υδάτινου περιβάλλοντος ή αποδεικνυόμενη 
προϋπηρεσία στη διαχείριση συστημάτων ύδρευσης - 
αποχέτευσης ή αποδεικνυόμενη εμπειρία σε κατασκευή - 
επίβλεψη υδραυλικών έργων. 

3 . Γνώση μιας ξένης γλώσσας. 

4. Γνώσεις Η/Υ. 

Οργανική θέση αριθμός θέσεων 

Διπλωματούχος Μηχανικός ΑΕΙ 1 (μία) 

Απαραίτητα προσόντα: 

1. Δίπλωμα Πολιτικού Μηχανικού ή Μηχανικού Μηχανο¬ 
λόγου,. Μηχανικού Υγιεινολόγου Μηχανικού, Ηλεκτρολό¬ 
γου Μηχανικό ΑΕΙ εσωτερικού ή εξωτερικού με πτυχίο 
αναγνωρισμένο από το Ελληνικό Δημόσιο. 

2. Γνώσεις Ηλεκτρονικού Υπολογιστή. 

3 . Εμπειρία σε θέματα ύδρευσης — αποχέτευσης, βιο¬ 
λογικού καθαρισμού. 

4. Γνώση ξένης γλώσσας. 

Οργανική θέση αριθμός θέσεων 

Τεχνολόγος Μηχανικός 1 (μία) 

Απαραίτητα προσόντα: 

1. Πτυχιούχος Ανώτερης Σχολής Μηχανολόγων ή Ηλε¬ 
κτρολόγων ή Έργων Υποδομής ή Πτυχιούχος Τεχνολόγος 
(ΤΕΙ ή ΚΑΤΕΕ). 

2. Επαρκής σχετική εμπειρία. 

Προαιρετικά προσόντα: 

1. Γνώση μιας ξένης γλώσσας. 

2. Γνώση στην οργάνωση εργοταξίου. 

Οργανική θέση αριθμός θέσεων 

Τεχνίτης Υδραυλικός . 2 (δύο) 

Απαραίτητα προσόντα: 

1. Πτυχίο μέσης σχολής ή δετή εμπειρία που ισοδυναμεί 
με εξειδίκευση. 

2. Ερασιτεχνική άδεια οδήγησης αυτοκινήτου. 

Οργανική θέση αριθμός θέσεων 

Τεχνίτης Ηλεκτρολόγος 1 (μία) 

Απαραίτητα προσόντα: 

1. Άδεια αντίστοιχης κατηγορίας και ειδικότητας σύμ¬ 
φωνα με τις κείμενες διατάξεις. 

2. Σχετική εμπειρία. 

Οργανική θέση αριθμός θέσεων 

Εργάτης 4 (τέσσερις) 

Απαραίτητα προσόντα: 

1. Απολυτήριο υποχρεωτικής εκπαίδευσης ή απολυτή¬ 
ριο δημοτικού σχολείου. 

Σύνολο Προσωπικού Τεχνικής Υπηρεσίας 10 (δέκα) 
Διοικητική - οικονομική Υπηρεσία 
Οργανική θέση αριθμός θέσεων 

Προϊστάμενος Οικονομικής Υπηρεσίας 1 (μία) 

Απαραίτητα προσόντα: 

1. Πτυχίο ή δίπλωμα Οικονομολόγου ΑΕ) εσωτερικού ή 
εξωτερικού αναγνωρισμένο από το Ελληνικό Δημόσιο. 

2. Μέλος του Οικονομικού Επιμελητηρίου. 

3. Διετής τουλάχιστον προϋπηρεσία σε υπεύθυνη θέση 
λογιστηρίου. 

. 4. Γνώση μιας ξένης γλώσσας. 

5. Εμπειρία στη χρήση Η/Υ σαν μέσο οργάνωσης της 
Επιχείρησης. 

Προαιρετικά προσόντα: 

1. Εμπειρία σε θέματα οικονομικού σχεδιασμού ή στη 
διοΐκήοη επιχειρήσεων ή εκτίμηση επενδύσεων. 

2. Εμπειρία σε ανάλυση και εφαρμογή μηχανογραφικών 
συστημάτων. 

Οργανική θέση αριθμός θέσεων 

Βοηθός λογιστή 1 (Μία) 

Απαραίτητα προσόντα: 

1. Απόφοιτος τεχνικού λυκείου αντίστοιχης ειδικότητας 
ή άλλης ισότιμης σχολής. 

2. Εμπειρία στη χρήση Η/Υ σε θέματα λογιστηρίου. 
Προαιρετικά προσόντα: 

Εμπειρία ή σπουδές σε θέματα λογιστικής. 

Οργανική θέση αριθμός θέσεων 

Διοικητικός Υπάλληλος 2 (δύο) 

Απαραίτητα προσόντα: 

1. Απόφοιτος μέσης εκπαίδευσης. 

2. Γνώση χειρισμού γραφομηχανής. 

3. Γνώση χειρισμού Η/Υ. 

Προαιρετικά προσόντα: 

Γνώση ξένης γλώσσας. 

Συνεκτιμούνται πρόσθετα προσόντα. 

Σύνολο Προσωπικού Οικονομικής - 

Διοικητικής Υπηρεσίας 4 (τέσσερις) 

Τα προσόντα που αναφέρονται παραπάνω σαν απαραί¬ 
τητα και προαιρετικά αφορούν το προσωπικό που θα 
προσληφθεί στη ΔΕΥΑΔΚ μετά την έγκριση του παρόντος 
Οργανισμού. 

'Αρθρο 30 

Κάλυψη οργανικών θέσεων. 

1. Οι οργανικές θέσεις του παρόντα ΟΕΥ δεν είναι απα¬ 
ραίτητο να καλυφθούν στο σύνολό τους. Σε περίπτωση μη 
κάλυψης κάποιας οργανικής θέσης οι αρμοδιότητες και 
υποχρεώσεις που ορίζονται με τον παρόντα Οργανισμό για 
την θέση αυτή αναθέτονται αυτοδίκαια στον εργαζόμενο 
που καλύπτει .την αμέσως μεγαλύτερη ιεραρχικά θέση. 

2. Το Διοικητικό Συμβούλιο με αποφάσεις του μπορεί να 
αναθέτει αρμοδιότητες και υποχρεώσεις που προκύπτουν 
από τον παρόντα ΟΕΥ για περισσότερες από μία οργανι¬ 
κές θέσεις σε εργαζόμενους στην Επιχείρηση με οποια¬ 
δήποτε σχέση εργασίας, εφόσον καλύπτουν αυτοί τα τυ¬ 
πικά προσόντα του παρόντα Οργανισμού. 

3. Σε προσωπικό που εργάζεται στην ΔΕΥΑΔΚ με σύμ¬ 
βαση έργου μπορούν να ανατίθενται, με αποφάσεις του 
Δ.Σ., αρμοδιότητες και υποχρεώσεις που προκύπτουν από 
τον παρόντα ΟΕΥ για μία ή περισσότερες οργανικές θέ¬ 
σεις. 


ΚΕΦΑΛΑΙΟ Δ' 

ΕΡΓΑΣΙΑΚΕΣ ΣΧΕΣΕΙΣ ΕΠΙΧΕΙΡΗΣΗΣ 
ΚΑΙ ΕΡΓΑΖΟΜΕΝΟΝ 

Άρθρο 31 

Απασχολούμενο προσωπικό. 

1. Το προσωπικό της Δ.Ε.Υ.Α.Δ.Κ. διακρίνεται σε τα¬ 
κτικό και έκτακτο. Τακτικό προσωπικό είναι αυτό που κα¬ 
τέχει, είτε εκ μεταφοράς παρά του Δήμου Κασσωπαίων 
είτε δια της προσλήψεως του απευθείας από την 
ΔΕΥΑΔΚ, θέσεις εργασίας, οι οποίες προβλέπονται από 
τον παρόντα Ο.Ε.Υ. και συνδέεται με την Επιχείρησης με 
σχέση εργασίας ιδιωτικού δικαίου αορίστου χρόνου. 
Έκτακτο προσωπικό είναι αυτό που προσλαμβάνεται από 
την Δ.Ε.Υ.Α.Δ.Κ., για την κάλυψη εκτάκτων και παροδι¬ 
κών αναγκών ή για την κάλυψη παγίων αναγκών που για 
λόγους οικονομικούς ή άλλους είναι περισσότερο συμφέ¬ 
ρον στην Επιχείρηση να καλύπτει τις ανάγκες αυτές με 
προσωπικού που συνδέεται με αυτήν με σχέση εργασίας 
ιδιωτικού δικαίου ορισμένου χρόνου ή σύμβαση ορισμένου 
έργου. 

Άρθρο 32 

Πρόσληψη και λύση σύμβασης προσωπικού. 

Τακτικό προσωπικό. 

1. Η πρόσληψη τακτικού προσωπικού γίνεται μετά από 
εισήγηση του Γενικού Διευθυντή της Δ.Ε.Υ.Α.Δ.Κ. και 
σχετική απόφαση του Δ.Σ. της Επιχείρησης και εφόσον 
υπάρχουν κενές οργανικές θέσεις. Η πρόσληψη γίνεται 
μετά από επιλογή των υποψηφίων η οποία διενεργείται 
από το Δ.Σ. ή από επιτροπή που συγκροτείται με απόφαση 
του Δ.Σ. για τον σκοπό αυτό. 

2. Ο πίνακας επιτυχόντων εγκρίνεται από το Δ.Σ. και οι 
προσλήψεις γίνονται υποχρεωτικά κατά την σειρά του πί¬ 
νακα αυτού. 

3. Τα κριτήρια επιλογής των υποψηφίων είναι τα αναφε- 
ρόμενα στο Άρθρο 29 και το άρθρο 33 του Κανονισμού 

' αυτού. 

4. Με την απόφαση για πρόσληψη του προσωπικού του 
Δ.Σ. της Δ.Ε.Υ.Α.Δ.Κ. καθορίζονται τα ακόλουθα: 

α) Η σύνθεση της Επιτροπής που θα κάνει την επιλογή 
και στην οποία μετέχει και ο Γενικός Δ/ντής της ΔΕΥΑΔΚ. 

β) Το περιεχόμενο της προκήρυξης. 

γ) Τα απαιτούμενα δικαιολογητικά, που θα υποβάλουν οι 
υποψήφιοι. 

δ) Η μέθοδος στάθμισης των κατά περίπτωση απαραί¬ 
τητων και προαιρετικών προσόντων των υποψηφίων. 

5. Η προκήρυξη των θέσεων τοιχοκοΑλάται υποχρεω¬ 
τικά στο Δημοτικό κατάστημα και τα γραφεία των Γίαρέ- 
δρων του Δήμου και όπου αλλού κριθεί σκόπιμο από το 
Δ.Σ. της Επιχείρησης. 

6. Οι υποψήφιοι μέσα στην καθορισμένη από την διακή¬ 
ρυξη ημερομηνία, υποβάλουν στην Δ.Ε.Υ.Α.Δ.Κ. αίτηση, 
στην οποία επισυνάπτονται όλα τα απαιτούμενα δικαιολο- 
γητικά. 

7. Η πρόσληψη υλοποιείται από τον Πρόεδρο του Δ.Σ. 
της Δ.Ε.Υ.Α.Δ.Κ. στην απόφαση πρόσληψης αναφέρονται 
άλα τα απαραίτητα στοιχεία και ειδικότερα το ονοματεπώ- 
νυμο^υ προσλαμβανόμενου με τα τυπικά προσόντα του, 
οι αποδοχές του, η θέση ή η ειδικότητά του, όπως και η 
αποκλειστική προθεσμία μέσα στην οποία πρέπει να προ- 

σέλθει για ανάληψη υπηρεσίας. Η απόφαση κοινοποιείται 
στους επιτυχόντες υποψηφίους. Η πρόσληψη ματαιώνε¬ 
ται στην περίπτωση που ο προσληφθείς δεν αποδεχθεί 
αυτήν ρητώς ή στην περίπτωση που αδικαιολόγητα δεν 
παρουοιασθεΐ στην εργασία του εντός της ταχθείσης προ¬ 
θεσμίας. Στην περίπτωση αυτή, την θέση του καταλαμβά¬ 
νει ο πρώτος αναπληρωματικός από τον πίνακα επιλαχό- 
ντων. 

8. Κάθε πρόσληψη είναι δοκιμαστική με δοκιμαστική 
περίοδο διάρκειας δώδεκα (12) μηνών, κατά την διάρκεια 
της οποίας ο προσλαμβανόμενος υπηρετεί με σύμβαση 
εργασίας ορισμένου χρόνου. Στο τέλος της δοκιμαστικής 
περιόδου η σύμβασή του, ύστερα από εισήγηση του Διευ¬ 
θυντή και απόφαση του Δ.Σ. της Δ.Ε.Υ.Α.Δ.Κ., είτε μετα- 
τρέπεται σε σύμβαση αορίστου χρόνου είτε λύεται. Η σύμ¬ 
βαση του νεοπροσληφθέντος μπορεί να λυθεί και κατά 
την διάρκεια της δοκιμαστικής περιόδου ύστερα από αι¬ 
τιολογημένη απόφαση του Δ.Σ. της Δ.Ε.Υ.Α.Δ.Κ. 

Έκτακτο προσωπικό: 

9. Μετά από εισήγηση του Προέδρου ή του Διευθυντή 
της Επιχείρησης και με απόφαση του Δ.Σ. της 
Δ.Ε.Υ.Α.Δ.Κ. είναι δυνατόν να προσλαμβάνεται έκτακτο 
προσωπικό για την κάλυψη υπηρεσιακών αναγκών. Ο 
αριθμός των θέσεων, η διάρκεια της σύμβασης, τα προσό¬ 
ντα, οι αποδοχές και η σχέση .εργασίας αποφασίζονται 
από το Δ.Σ. Η επιλογή διενεργείται από τον Πρόεδρο του 
Δ.Σ. Η απόλυση επίσης του έκτακτου προσωπικού γίνεται 
από τον Πρόεδρο του Δ.Σ. της ΔΕΥΑΔΚ. 

10. Με αποφάσεις του Δ.Σ. της ΔΕΥΑΔΚ μετά από προ¬ 
κήρυξη ή και χωρίς προκήρυξη, μπορούν να ανατίθενται 
καθήκοντα Γενικού Διευθυντή και Προϊσταμένου Οικονο¬ 
μικής Υπηρεσίας με συμβάσεις εργασίας ορισμένου χρό¬ 
νου ή έργου σε πρόσωπα που κατέχουν σημαντική εμπει¬ 
ρία σε παρόμοιες θέσεις. Στην απόφαση του Δ.Σ. καθορί¬ 
ζονται οι όροι απασχόλησης και αμοιβής, καθώς και οι αρ¬ 
μοδιότητες και υποχρεώσεις των ανωτέρω που μπορεί να 
είναι περισσότερες από τις προβλεπόμενες στις αντίστοι¬ 
χες οργανικές θέσεις από τον παρόντα ΟΕΥ. 

Λύση σύμβασης εργασίας: 

11. Οι συμβάσεις εργασίας ορισμένου χρόνου ή έργου 
λύνονται αυτοδίκαια μετά την παρέλευση του προκαθορι¬ 
σμένου σ’ αυτές χρόνου ή την ολοκλήρωση του συγκεκρι¬ 
μένου έργου, χωρίς την καταβολή αποζημίωσης. 

12. Οι συμβάσεις εργασίας του τακτικού και έκτακτου 
προσωπικού λύνονται και για τους παρακάτω ενδεικτικούς 
και όχι περιοριστικούς λόγους: 

α) Με καταγγελία της σύμβασης εργασίας εκ μέρους 
του εργαζομένου. 

β) Αυτοδίκαια, με την συμπλήρωση των προϋποθέσεων 
συνταξιοδότησης που ο νόμος ορίζει. 

γ) Με τον θάνατο του εργαζομένου. 

δ) Με την αδικαιολόγητη ή αυθαίρετη απουσία του ερ¬ 
γαζομένου από την εργασία του πέρα από πέντε ημέρες. 
Στην περίπτωση αυτή, θεωρείται ότι η σύμβαση εργασίας 
λύεται με υπαιτιότητα του εργαζομένου. Η αδικαιολόγητη 
και αυθαίρετη απουσία, έστω και μικρότερη από πέντε 
ημέρες, που γίνεται όμως κατά επανάληψη, μπορεί να θε¬ 
ωρηθεί βασικός λόγος για καταγγελία της σύμβασης εργα¬ 
σίας από την Επιχείρηση. 

ε) Με καταγγελία της σύμβασης* εργασίας εκ μέρους 
της ΔΕΥΑΔΚ. Η καταγγελία της σύμβασης εκ μέρους του 
εργαζομένου ή της επιχείρησης γίνεται σύμφωνα με τις 


διατάξεις του ΟΕΥ της Επιχείρησης και της κείμενης νο¬ 
μοθεσίας. 

Αρθρο 33 

Προσόντα πρόσληψης προσωπικού. 

1. Γενικά το προσωπικό που προσλαμβάνεται από την 
Δ.Ε.Υ.Α.Δ.Κ. είτε σαν τακτικό είτε σαν έκτακτο θα πρέ¬ 
πει: 

-Να έχει την ελληνική ιθαγένεια. 

' -Να είναι ηλικίας τουλάχιστον 18 ετών και όχι πάνω από 
45 ετών. 

-Για το επιστημονικό προσωπικό το ανώτατο όρια ηλι¬ 
κίας είναι 50 ετών ενώ για ειδικό έκτακτο επιστημονικό 
προσωπικό δεν τίθεται όριο ηλικίας. 

-Να έχει εκπληρώσει τις στρατιωτικές του υποχρεώσεις 
ή να έχει απαλλαγεί νόμιμα από αυτές. 

-Να μην είναι υπόδικος ή να μην έχει καταδικασθεί για 
λιποταξία, κλοπή, ληστεία, υπεξαίρεση, απάτη, εκβίαση, 
πλαστογραφία, δωροδοκία, παράβαση καθήκοντος ή άλλο 
παρεμφερές αδίκημα. 

-Να μην έχει απολυθεί για πειθαρχικά παράπτωμα από 
την θέση του δημοσίου υπαλλήλου ή υπαλλήλων των 
Ο.Τ.Α. ή Ν.Π.Δ.Δ. 

-Να έχει τα τυπικά και ουσιαστικά προσόντα της ειδικό¬ 
τητας για την οποία προσλαμβάνεται. 

2. Για την απόδειξη συνδρομής των παραπάνω προϋπο¬ 
θέσεων το προσλαμβανόμενο πρόσωπο πρέπει να υποβά¬ 
λει μαζί με την αίτηση πρόσληψης. 

-Πιστοποιητικό Δήμου ή Κοινότητας (για διορισμό)/ 

-Ληξιαρχική πράξη γέννησης. 

-Πιστοποιητικό Στρατολογίας (για άνδρες). 

-Αντίγραφο Ποινικού Μητρώου. 

-Πιστοποιητικό Εισαγγελίας ότι δεν διώκεται σαν φυγό- 
δικος ή φυγόποινος. 

-Επικυρωμένο πιστοποιητικό σπουδών. 

-Υπεύθυνη δήλωση ότι δεν έχει παραπεμφθεί να δικα¬ 
στεί για κάποια από τα παραπάνω αδικήματα και ότι δεν 
τελεί υπό δικαστική αντίληψη ή απαγόρευση. 

-Τυχόν άλλα στοιχεία που αναφέρονται στην διακήρυξη 
πρόσληψης. 

3. θέση εργασίας, όπως αυτές καθορίζονται στον 
Ο.Ε.Υ., δεν μπορεί να καταλάβει κανένα πρόσωπο, το 
οποίο δεν έχει τα απαιτούμενα για την συγκεκριμένη θέση 
τυπικά και ουσιαστικά προσόντα. Διορισμός που γίνεται 
κατά παράβαση του παρόντος Κανονισμού ανακαλείται 
μέσα οε εύλογο χρονικό διάστημα, που δεν μπορεί να 
υπερβαίνει το ένα έτος. Στην περίπτωση αυτή το πρόσωπο 
το οποίο διορίστηκε και απολύθηκε είναι υπεύθυνο για 
όσο χρόνο υπηρέτησε σαν υπάλληλος, οι δε πράξεις του 
είναι έγκυρες. 

4. Τα απαραίτητα και προαιρετικά προσόντα του προ¬ 
σωπικού που θα καταλάβει τις επιμέρους οργανικές θέ¬ 
σεις είναι τα αναφερόμενα στο άρθρο 29 του παρόντος 
ΟΕΥ. 

5. Τα απαραίτητα και προαιρετικά προσόντα που θα 
πρέπει να έχει το έκτακτο προσωπικό, το οποίο προσλαμ¬ 
βάνεται από την Δ.Ε.Υ.Α.Δ.Κ. καθορίζεται κατά περί¬ 
πτωση μετά από απόφαση του Δ.Σ. της Επιχείρησης, στη 
σχετική προκήρυξη. 

Άρθήο 34 

Μισθολογικά κλιμάκια και αποδοχές προσωπικού. 

1. Το τακτικό προσωπικό της ΔΕΥΑΔΚ αμείβεται όπως 
ορίζει ο ΟΕΥ αυτός. 

2. Το τακτικό Προσωπικό της ΔΕΥΑΔΚ εντάσσεται στο 
εισαγωγικό μισθολογικά κλιμάκιο της θέσης ή της ειδικό¬ 
τητας που -καταλαμβάνει και εξελίσσεται μισθολογικά 
ανάλογα με την υπηρεσία που έχει στην ΔΕΥΑΔΚ ή στο 
Δήμο Κασσωπαίων. 

3. Τα μισθολογικά κλιμάκια των εργαζομένων στην 
ΔΕΥΑΔΚ ορίζονται σε 28. Στα μισθολογικά κλιμάκια αυτά 
αντιστοιχεί ο ακόλουθος βασικός μισθός. Στο μισθολογικά 
κλιμάκιο 28 δραχμές τριάντα έξι χιλιάδες (36.000). Στο 
κάθε επόμενο μισθολογικά κλιμάκιο ο ανωτέρω βασικός 
μισθός προσαυξάνεται κατά σταθερό ποσό δύο χιλιάδων 
(2.000) έναντι του προηγουμένου, έτσι ώστε το Ιο Μ.Κ. 
να διαμορφώνει μηνιαίο βασικό μισθό ενενήντα χιλιάδες 
δραχμές (90.000). 

4. Η ΑΤΑ (ετήσια αύξηση) καταβάλλεται όπως ορίζεται 
κάθε φορά στο Ιδιωτικού Δικαίου Προσωπικό των ΟΤΑ. 
Όταν δεν υπάρχει ΑΤΑ, τότε καταβάλλεται η ετήσια αύ¬ 
ξηση που προβλέπει η Εθνική Γ.Σ. Σύμβαση Εργασίας. 

5. Οι μισθολογικές εξελίξεις ενεργούνται εκάστοτε 
μόνο κατά ένα μισθολογικά κλιμάκιο μετά από πραγματική 
υπηρεσία δύο (2) ετών και μέχρι του ανωτέρου μισθολογι- 
κού κλιμακίου της ειδικότητας ή θέσης του εργαζομένου, 
ανάλογα με τον χρόνο υπηρεσίας. Σε περίπτωση μετάτα¬ 
ξης προσωπικού από άλλη Δημοτική Επιχείρηση στην 
ΔΕΥΑΔΚ με απόφαση του Δ.Σ. μπορεί το προσωπικό αυτό 
να εισάγεται με το μισθολογικά κλιμάκιο που αυτό υπηρε¬ 
τούσε στην άλλη επιχείρηση. 

6. Επίδομα χρόνου υπηρεσίας (χρονοεπίδομα) ορίζεται 
σε ποσοστό 4% με τη συμπλήρωση ενός (1) έτους υπηρε¬ 
σίας, προσαυξανόμενο στη συνέχεια ανά διετία από τη χο¬ 
ρήγηση του ποσοστού αυτού και καταλαμβάνει και εξελίσ¬ 
σεται μισθολογικά ανάλογα με την υπηρεσία που έχει στην 
ΔΕΥΑΔΚ ή στο Δήμο Κασσωπαίων. Σε περίπτωση μετάτα-. 
ξης προσωπικού από άλλη Δημοτική Επιχείρηση στην 
ΔΕΥΑΔΚ για τον υπολογισμό του χρονοεπιδόματος συνυ¬ 
πολογίζεται και η προϋπηρεσία του στην Δημοτική Επιχεί¬ 
ρηση Ύδρευσης και Αποχέτευσης. 

7. Τα επιδόματα οικογενειακών βαρών: α) γάμου, και β) 
τέκνων καταβάλλονται στα ποσοστά όπως στους μόνιμους 
υπαλλήλους των ΟΤΑ, υπολογιζόμενα επί του 13ου Μ.Κ. 
του παρόντος Ο.Ε.Υ. Το επίδομα αυτό χορηγείται για παι¬ 
διά από νόμιμο γάμο, φυσικά, θετά νομιμοποιηθέντα και 
αναγνωρισθέντα, εφόσον είναι άγαμα και δεν υπερβαί¬ 
νουν το 18ο έτος της ηλικίας τους. Η καταβολή του επιδό¬ 
ματος μετά το 18ο έτος της ηλικίας δικαιολογείται μόνο 
για παιδιά που είναι σωματικά ή πνευματικά ανίκανα για 
την άσκηση βιοποριστικού επαγγέλματος. Ειδικά για παι¬ 
διά που φοιτούν σε ανώτερες και ανώτατες σχολές το επί¬ 
δομα παρέχεται και κατά το χρόνο της φοίτησής τους, 
όπως αυτός προβλέπεται από τον οργανισμό κάθε σχολής 
και πάντως όχι πέρα από την συμπλήρωση του 24ου έτους 
της ηλικίας τους. Για τη διακοπή του επιδόματος αυτού, 
λόγω συμπληρώσεως των ανωτέρω κατά περίπτωση ορίων 
ηλικίας, ως ημέρα γέννησης των παιδιών θεωρείται πά¬ 
ντοτε η 31η Δεκεμβρίου του έτους της γέννησής τους. 


ΔΕΥΑ Δήμου Κασσωπαίων 

ΠΙΝΑΚΑΣ ΟΡΓΑΝΙΚΩΝ ΘΕΣΕΩΝ ΚΑΙ ΜΙΣΘΟΛΟΓΙΚΩΝ 
ΚΛΙΜΑΚΙΩΝ 

Μυθολογική εξέλιξη 

α/α Οργανικές θέσεις εργοσίος Οργαν. Εισαγωγικό Καταληκτικό 

θέσεις κλιμάκιο κλιμάκιο 

1 Γενικός διευθυντής 1 5 1 

2 Πρ/μενος Τεχνικής Υπηρεσίας 1 9 1 

3 Πρ/μενος Οικονομικής 

Υπηρεσίος 1 δ 1 

4 Διπλωματούχος Μηχανικός ΑΕΙ 1 9 2 

5 Τεχνολόγος Μηχ/κός ΤΕΙ ή 

ΚΑΤΕΕ 1 17 4 

6 Βοηθός λογιστή 1 17 4 

7 Διοικητικός υπάλληλος 2 “ 24 9 

8 Τεχνίτης Υδραυλικός 2 24 9 

9 Τεχνίτης Ηλεκτρολόγος 1 24 9 

10 Εργάτης 4 28 1 4 

Σύνολο 15 

8. Καταβάλλονται με απόφαση Δ.Σ. τα παρακάτω επιδό¬ 
ματα υπολογιζόμενα στα ποσά των μισθών που λαμβάνο- 
νται υπόψη για την εφαρμογή της παρ. 4 . 

α) Ανθυγιεινό - επικίνδυνο μέχρι 30% στους εργατοτε- 
χνίτες και στο υπόλοιπο προσωπικό όταν ασχολείται με 
ανθυγιεινές και επικίνδυνες εργασίες. Το ακριβές ποσο¬ 
στό του επιδόματος καθορίζεται με απόφαση Δ.Σ. ανά¬ 
λογα με την εργασία που προσφέρει κάθε εργαζόμε¬ 
νος. 

β) Διαχειριστικών λαθών 10% σε όσους διαχειρίζονται 
χρήματα. 

γ) Επίδομα μέχρι 20% σε όσους απασχολούνται οε Η/Υ. 
Το ακριβές ποσοστό του επιδόματος καθορίζεται με από¬ 
φαση Δ.Σ. ανάλογα με τη χρήση που κάνει ο κάθε εργαζό¬ 
μενος. 

δ) Επίδομα μέχρι 10% σε ειδικότητες με αυξημένες ευ¬ 
θύνες. 

ε) Τεχνικό 30% στους Μηχ/κούς της Επιχείρησης, 
στ) Τεχνικό 15% στους υπομηχανικούς της Επιχείρη¬ 
σης. 

9. Καταβάλλονται με απόφαση Δ.Σ. τα παρακάτω ειδικά 
επιδόματα επί του συνόλου των αποδοχών (Μισθολογικά 
Κλιμάκιο, Χρονοεπίδομα, Διορθωτικό - Γάμου - τέκνων - 
ΑΤΑ) που έχει κάθε φορά ο εργαζόμενος. 

α) θέσης στο Γ. Δ/ντή οποιοδήποτε ποσοστό αποφασί¬ 
ζει το Δ.Σ. 

β) θέσης στους Προϊσταμένους Υπηρεσιών μέχρι 30%. 
γ) θέσης στους Υπευθύνους των τμημάτων 15%. 

Τα παραπάνω ποσοστά αυξάνονται μετά από απόφαση 
του Δ.Σ. της ΔΕΥΑΔΚ. 

10. Τα δώρα εορτών Χριστουγέννων - Πάσχα ως και το 
επίδομα αδείας υπολογίζονται πάνω στο σύνολο των μη¬ 
νιαίων αποδοχών του κάθε εργαζόμενου. 

1 1 . Το προσωπικό που μπορεί να αποσπαστεί από τον 
Δήμο Κασσωπαίων στην ΔΕΥΑΔΚ στο διάστημα της απα¬ 
σχόλησής του στην Επιχείρηση αμείβεται και διέπεται για 
όλες τις υπηρεσιακές μεταβολές και δικαιώματα από τις 
εκάστοτε ειδικές για το προσωπικό των ΟΤΑ διατάξεις. 

12. Η εκτός έδρας αποζημίωση και τα οδοιπορικά έξοδα 
των υπαλλήλων της Δ.Ε.Υ.Α.Δ.Κ. που μεταβαίνουν εκτός 
έδρας για εκτέλεση υπηρεσίας με εντολή Προέδρου ή Γε- 
νικΛι Διευθυντή, καθορίζονται με απόφαση του Δ.Σ. ανα¬ 
προσαρμοζόμενη κάθε χρόνο, και δεν μπορούν να είναι 

κατώτερα από τα όρια που ισχύουν για τους Δημοτικούς 
Υπαλλήλους. Επιπλέον καταβάλλεται, με βάση τα αποδει¬ 
κτικά στοιχεία, η δαπάνη διαμονής σε ξενοδοχείο. Οι δα¬ 
πάνες σε περίπτωση μετάβασης στην αλλοδαπή, καθορί¬ 
ζονται κάθε φορά με ξεχωριστή απόφαση του Δ.Σ. 

13. Με απόφαση του Δ.Σ. καθορίζεται η αποζημίωση για 
τους μισθωτούς, οι οποίοι κατά την διάρκεια της εργασίας 
τους, χρησιμοποιούν ιδιωτικό μεταφορικό μέσο. Η από¬ 
φαση αυτή λαμβάνεται υπόψη κάθε φορά την τρέχουσα 
τιμή της βενζίνης σούπερ και τη φθορά του αυτοκινήτου. 
Της αποζημίωσης δικαιούνται αυτοί που μετακινούνται 
κατά την διάρκεια της υπηρεσίας τους, στα όρια της έδρας 
της επιχείρησης, πλην της μετακίνησης που γίνεται, για να 
αναλάβουν υπηρεσία. Επίσης δικαιούνται αποζημιώσεως, 
όσοι κινούνται εκτός της έδρας της επιχείρησης, καθώς 
και αυτοί που εργάζονται εκτός της έδρας. Όρια της 
έδρας θεωρούνται τα διοικητικά όρια του Δήμου Κασσω- 
παίων, συμπεριλαμβανομένων των δικτύων και εγκατα¬ 
στάσεων καταφοράς νερού του Δήμου που βρίσκονται 
στις κοντινές περιοχές. 

Άρθρο 35 

Καθήκοντα και υποχρεώσεις του προσωπικού. 

1. Κάθε εργαζόμενος της ΔΕΥΑΔΚ έχει υποχρέωση και 
καθήκον να εκτελεί την εργασία, που του ανατίθεται με 
επιμέλεια και ευσυνειδησία, ώστε η ΔΕΥΑΔΚ να προσφέ¬ 
ρει στους δημότες υψηλής ποιότητας υπηρεσίες. Τα κα¬ 
θήκοντα του προσωπικού είναι αυτά που συνοπτικά καθο¬ 
ρίζονται στον παρόντα ΟΕΥ, για κάθε εργαζόμενο και 
αυτά που θα ορισθούν από τον άμεσα Προϊστάμενό του και 
τον Γενικό Διευθυντή της ΔΕΥΑΔΚ. 

2 . Το προσωπικό πρέπει να προσέρχεται έγκαιρα και 
χωρίς την παραμικρή καθυστέρηση και να αποχωρεί μετά 
την συμπλήρωση του ωραρίου εργασίας που κάθε φορά 
έχει καθορισθεί από τον Γενικό Διευθυντή μέσα στα πλαί¬ 
σια των συνολικών ωρών που καθορίζονται στην παρά¬ 
γραφο 20 του άρθρου αυτού του παρόντα ΟΕΥ. 

3. Επιτρέπεται η υπερωρισκή απασχόληση του προσω¬ 
πικού για την αντιμετώπιση επειγουσών ή εκτάκτων ανα¬ 
γκών, εφαρμοζομένων των ισχουσών διατάξεων της εργα¬ 
τικής Νομοθεσίας, Η υπερωριακή απασχόληση αποφασί- 
ζεται με αιτιολογημένη απόφαση του Δ.Σ., μετά από σχε¬ 
τική εισήγηση του Γενικού Διευθυντή της ΔΕΥΑΔΚ. Η 
υπερεργασιακή απασχόληση του προσωπικού ανήκει στις 
αρμοδιότητες του Γενικού Διευθυντή και του Γενικού 
Διευθυντή στον Πρόεδρο του Δ.Σ. 

4. Ο κάθε εργαζόμενος στην Επιχείρηση υποχρεούται 
να αναγγείλει εγκαίρως στην υπηρεσία κάθε κώλυμα για 
παροχή εργασίας. Αν το κώλυμα οφείλεται σε ασθένεια, ο 
εργαζόμενος οφείλει να προσκομίσει στην Υπηρεσία βε¬ 
βαίωση γιατρού του οικείου ασφαλιστικού οργανισμού, 
στην οποία θα πιστοποιείται η ανικανότητα για εργασία 
όπως και η πιθανή διάρκειά της. Δεν οφείλονται αποδοχές 
στον εργαζόμενο για μη παρασχεθείσα εργασία από υπαι- 
τιότητά του, την εκδήλωση της ασθένειας στην υπηρεσία 
βεβαίωση του αρμοδίου γιατρού του ΙΚΑ για την ασθένειά 
του αλλιώς η απουσία του θεωρείται αδικαιολόγητη. 

5. Οι εργαζόμενοι οφείλουν να προσκομίζουν στην υπη¬ 
ρεσία έγγραφα από τα οποία δείχνουν τα τυχόν επιδόματα 
που εισπράττουν κατά το διάστημα της αδείας απουσίας 
τους για λόγους υγείας ή εγκυμοσύνης από το ΙΚΑ, ώστε 
να αφαιρούνται από τις αποδοχές που εισπράττουν από 


την ΔΕΥΑΔΚ στο χρόνο απουσία τους. 

6. Προσωπικό που βρίσκεται σε άδεια ασθενείας και 
συλληφθεί να εργάζεται καθ' οιονδήποτε τρόπο διώκεται 
πειθαρχικά. 

7. Στις έγκυες εργαζόμενες στην ΔΕΥΑΔΚ χορηγείται η 
προβλεπόμενη από το Νόμο άδεια. 

Β. Για πραγματικά σοβαρούς λόγους ο Γενικός Δ/ντής 
μπορεί να χορηγεί άδεια χωρίς αποδοχές συνολικά μέχρι 
25 εργάσιμες ημέρες το χρόνο, εφόσον ο εργαζόμενος 
εξάντλησε την κανονική του άδεια. 

9. Άδειες χωρίς αποδοχές πέραν των 25 εργασίμων 
ημερών το χρόνο και για πραγματικά σοβαρούς λόγους 
μπορεί να χορηγήσει μόνο το Δ.Σ. με απόφασή του έπειτα 
από γραπτή και αιτιολογημένη αίτηση του εργαζομένου. 

10. Σε περίπτωση γάμου χορηγείται στον εργαζόμενο 
άδεια απουσίας πέντε εργασίμων ημερών με πλήρεις απο¬ 
δοχές ύστερα από απόφαση του Γ ενικού Διευθυντή. 

11. Σε περίπτωση γέννησης παιδιού χορηγείται στον ερ¬ 
γαζόμενο πατέρα άδεια απουσίας δύο ημερών με πλήρεις 
αποδοχές με απόφαση του Γενικού Διευθυντή, 

12. Σε περίπτωση θανάτου συγγενούς του εργαζόμενου 
προσώπου, μέχρι δευτέρου βαθμού, χορηγείται άδεια 
απουσίας τριών ημερών με πλήρεις αποδοχές ύστερα από 
απόφαση του Γενικού Διευθυντή. 

13. Οι άδειες χορηγούνται μετά από αίτηση του εργαζο¬ 
μένου και για τις μη κανονικές άδειες αφού προσκομι- 
σθούν τα απαραίτητα στοιχεία που θα αποδεικνύουν τα 
εκάστοτε περιστατικά. 

14. Ο Γ ενικός Δ/ντής μπορεί να χορηγήσει στο προσω¬ 
πικό άδεια απουσίας για μία ημέρα με αποδοχές, την 
ημέρα της ονομαστικής του εορτής, όταν αυτή δεν συμπί¬ 
πτει με επίσημη αργία. 

15. Όλες οι ειδικές άδειες του παρόντος άρθρου χορη¬ 
γούνται πέραν της κανονικής και των αδειών που δίνονται 
για λόγους υγείας και εγκυμοσύνης. 

16. Ο Γ ενικός Διευθυντής της επιχείρησης μπορεί να 
χορηγεί ολιγόωρες άδειες απουσίας για σοβαρούς λόγους 
κατά την κρίση του. 

17. Εργαζόμενος που από δική του ευθύνη δεν πήρε 
την άδειά του μέχρι 31 Δεκεμβρίου κάθε έτους, χάνει το 
δικαίωμα να την πάρει το επόμενο έτος. 

18. Εργαζόμενος που δεν παίρνει την άδειά του ή τμήμα 
αυτής λόγω υπηρεσιακών αναγκών μπορεί να την πληρω¬ 
θεί ή να την πάρει στο επόμενο έτος. 

19. Απουσία μέχρι 4 ημέρες, μη συνεχόμενες, το χρόνο 
δικαιολογείται με υπεύθυνη δήλωση. 

20. Το προσωπικό της ΔΕΥΑΔΚ εργάζεται πέντε ημέ¬ 
ρες την εβδομάδα και 37,5 ώρες και ακολουθεί τις αργίες 
των Δημοτικών υπαλλήλων. 

21. Για θέματα ειδικών αδειών που τυχόν δεν ρυθμίζο¬ 
νται στο άρθρο αυτό θα ακολουθείται η Νομοθεσία που 
διέπει αντίστοιχα θέματα των Δήμων. 

Άρθρο 36 

Πειθαρχικά Παραπτώματα. 

1 . Πειθαρχικό παράπτωμα συνιστά κάθε υπαίτια πράξη ή 
παράλειψη εργαζόμενου, που αποτελεί παράβαση υπηρε¬ 
σιακού καθηκόντος ή αντίκειται στην υπηρεσιακή τάξη ή 
είναι επιζήμια στα συμφέροντα της ΔΕΥΑΔΚ. Το υπηρε¬ 
σιακό καθήκον των εργαζομένων και οι υποχρεώσεις, που 
απορρέουν από αυτά, προσδιορίζονται από: 

-Τις διατάξεις της κείμενης νομοθεσίας. 

-Τις διατάξεις του παρόντος Κανονισμού καθώς και των 
άλλων Κανονισμών της ΔΕΥΑΔΚ. 

-Τις εντολές, εγκυκλίους και οδηγίες της Επιχείρησης 
και των αρμοδίων οργάνων της. 

-Τους κανόνες ασφαλείας στην εκτέλεση της εργα¬ 
σίας. 

-Τις τυχόν συμφωνίες μεταξύ ΔΕΥΑΔΚ και εργαζομέ¬ 
νων. 

-Την ατομική σύμβαση εργασίας μεταξύ της Επιχείρη¬ 
σης και του εργαζόμενου, οπού υπάρχει. 

Παραπτώματα που δεν προβλέπονται από τον παρόντα 
Κανονισμό, κατατάσονται σε μία από τις πλησιέστερες 
ανάλογες ή παραμφερείς περιπτώσεις των παραπτωμά¬ 
των, που προβλέπονται στον παρόντα Κανονισμό και στο 
Νόμο. 

2. Κάθε πειθαρχικό παράπτωμα τιμωρείται ανάλογα με 
τη σοβαρότητα του, σύμφωνα με τις διατάξεις αυτού του 
Κανονισμού. 

- 3. Ενδεκτικά πειθαρχικά παραπτώματα είναι: 

α) Η αναξιοπρεπής και ανάρμοστη συμπεριφορά και δια¬ 
γωγή μέσα στην υπηρεσία τόσο απέναντι σε συναδέλφούς 
όσο απέναντι σε τρίτους. 

β) Η μη έγκαιρη προσέλευση και η πρόωρη αποχώρηση 
από την εργασία. 

γ) Η αδιαφορία, η αμέλεια και η ατελής εκτέλεση της 
υπηρεσίας που έχει ανατεθεί στον εργαζόμενο. 

δ) Η αδικαιολόγητη αποχή ή άρνηση εκτέλεσης της υπη¬ 
ρεσίας που έχει ανατεθεί στον εργαζόμενο. 

ε) Η φθορά από κακή χρήση ή απώλεια πραγμάτων (υλι¬ 
κών, εργαλειών) της Επιχείρησης, καθώς και η μη έγκαιρη 
αναφορά στους Προϊστάμενους, των φθορών σε μηχανή¬ 
ματα και εργαλεία ή της απώλειας πραγμάτων από τους 
εργαζόμενους που τα χρησιμοποιούν για την εκτέλεση της 
υπηρεσίας που τους έχει ανατεθεί και από κάθε άλλο ερ¬ 
γαζόμενο της Επιχείρησης που έλαβε γνώση των φθορών 
ή της απώλειας με οποιοδήποτε τρόπο. 

στ) Η αποσιώπηση πειθαρχικών παραπτωμάτων των 
υφισταμένων στους Προϊστάμενους. 

ζ) Η παράληψη άσκησης του επιβεβλημένου υπηρεσια¬ 
κού ελέγχου. 

η) Η χρήση, για εργασίες έξω από τις αρμοδιότητες της 
Υπηρεσίας ή ιδιοποίηση περιουσιακών στοιχείων της 
ΔΕΥΑΔΚ, που είναι εμπιστευμένα στον εργαζόμενο για 
την διεκπεραίωση της εργασίας που του ανατίθεται. 

θ) Κάθε πράξη ή παράλειψη δυσφημιστική για την υπη¬ 
ρεσία και το ήθος των εργαζομένων στην ΔΕΥΑΔΚ. 

1) Η κατάθεση ανακριβών στοιχείων που έχουν σχέση 
με μεταβολές οικογενειακής κατάστασης ή καταβολή επι¬ 
δομάτων ή ασθένεια ή οτιδήποτε άλλο μπορεί να αποβεί 
σε βάρος των οικονομικών συμφερόντων της Επιχείρη¬ 
σης. 

ια) Η χρησιμοποίηση υπηρεσιακών πληροφοριών, που 
κατέχει ο εργαζόμενος για δική του ωφέλεια ή ωφέλειες 
προσώπων που συνδέονται με αυτόν. 

ιβ) Κάθε παράβαση του Ο.Ε. Υ. αποτελεί πειθαρχικό πα¬ 
ράπτωμα. 

Τα ανωτέρω ισχύουν εφόσον δεν αντίκεινται στις διατά¬ 
ξεις της Εργατικής Νομοθεσίας. 

Άρθρο 37 

Πειθαρχικές Κυρώσεις- Ηθικές Αμοιβές. 

1. Κάθε πειθαρχικό παράπτωμα έχει σαν άμεση συνέ¬ 
πεια την επιβολή πειθαρχικής ποινής. 

2. Η δίωξη και η τιμωρία κάθε πειθαρχικού παραπτώμα¬ 
τος αποτελεί υπηρεσιακό καθήκον. Αρμόδια όργανα για 
την επιβολή των πειθαρχικών ποινών είναι ο Γενικός Διευ¬ 


θυντής, το Πρωτοβάθμιο και το Δευτεροβάθμιο Πειθαρ¬ 
χικό Συμβούλιο της Επεχείρησης. Οι πειθαρχικές ποινές, 
που επιβάλλονται είναι: 

α) Η προφορική παρατήρηση και η έγγραφη παρατή¬ 
ρηση, που επιβάλλεται από τον Γενικό Διευθυντή της 
ΔΕΥΑΔΚ. 

β) Η έγγραφη επίπληξη, που επιβάλλεται από το Γενικό 
Διευθυντή. 

γ) Το πρόσημο που επιβάλλεται από το Γενικό Διευθυ¬ 
ντή που μπορεί να φτάσει μέχριποσό αντιστοίχων αποδο¬ 
χών πέντε ημερών. 

δ) Μεγαλύτερο πρόστιμο ή προσωρινή παύση μέχρι 15 
ημέρες, επιβάλλεται από το Πρωτοβάθμιο Πειθαρχικό 
Συμβούλιο. 

ε) Μεγαλύτερες ποινές παύσης επιβάλλονται από το 
Δευτεροβάθμιο Πειθαρχικό Συμβούλιο, εκτός της απόλυ¬ 
σης για την οποία εισηγείται αυτό στο Δ.Σ. της ΔΕΥΑΔΚ, 
το οποίο και τελικά αποφασίζει περί του θέματος αυτού. 

3. Το Πρωτοβάθμιο Πειθαρχικό Συμβούλιο είναι τριμε¬ 
λές και απαρτίζεται: 

α) Από δύο μέλη του Δ.Σ. προτεινόμενα από το ίδιο, εκ 
των οποίων ορίζεται ο Πρόεδρος του Πειθαρχικού Συμ¬ 
βουλίου. 

β) Από τον Γενικό Διευθυντή της Επιχείρησης 

Το Δ.Σ. ορίζει και αναπληρωτές των τακτικών μελών του 
Πειθαρχικού Συμβουλίου. Απαρτία λογίζεται όταν δύο 
μέλη τουλάχιστον είναι παρόντα (ή εν απουσία τους οι 
αναπληρωτές τους), κατόπιν νόμιμης κλητεύσεως από τον 
Πρόεδρο του Πειθαρχικού Συμβουλίου δηλαδή, ο οποίος 
και συγκαλεί το Συμβούλιο αυτό. 

4. Το Δευτεροβάθμιο Πειθαρχικό Συμβούλιο είναι επτα- 
μελές και απαρτίζεται: 

α) Από 5 μέλη του Δ.Σ. οριζόμενα από το ίδιο με τους 
αναπληρωτές τους. 

β) Τον Γενικό Διευθυντή της Επιχείρησης και 

δ) Έναν εκπρόσωπο του Εργατικού Κέντρου Κέρκυρας, 
ο οποίος ορίζεται με τον αναπληρωτή του από το ΕΚΚ. 

Απαρτία λογίζεται όταν υπάρχουν παρόντες οι μισοί συν 
ένας, κατόπιν νομίμου κλητεύσεως από τον Πρόεδρο, ο 
οποίος και συγκαλεί το Δευτεροβάθμιο Πειθαρχικό Συμ¬ 
βούλιο. Ο Πρόεδρος του Πειθαρχικού Συμβουλίου είναι 
μέλος του Δ.Σ. της Επιχείρησης και ορίζεται από το Δ.Σ. 

5. Ολες οι πειθαρχικές παραβάσεις του Διευθυντή 
ελέγχονται με απόφαση του Δ.Σ. της Επιχείρησης, ύστερα 
από εισήγηση του Προέδρου του. 

6. Πριν από την επιβολή των ποινών ο Γενικός Διευθυ¬ 
ντής της ΔΕΥΑΔΚ, οφείλει με έγγραφο του να καλέσει τον 
εργαζόμενο, που υπέπεσε σε πειθαρχικό παράπτωμα, να 
απολογηθεί εγγράφως εντός τριών (3) ημερών. Αν περά¬ 
σει η παραπάνω προθεσμία και δεν απολογηθεί ο εργαζό¬ 
μενος, τότε κρίνεται αναπολόγητος και του επιβάλλεται 
ποινή. 

7. Έγγραφο της Επιχείρησης, το οποίο απευθύνεται σε 
οποιονδήποτε εργαζόμενο και αυτός δεν προσέρχεται ή 
αρνείται να το παραλάβει, θεωρείται ότι του επιδόθηκε νό¬ 
μιμα μόλις περάσουν πέντε (5) ημέρες από την τοιχοκόλ¬ 
ληση του εγγράφου στον πίνακα ανακοινώσεων της 
ΔΕΥΑΔΚ. Η ημέρα της τοιχοκόλλησης πρέπει να επιβεβαι¬ 
ώνεται από τον αρμόδιο Διευθυντή της Υπηρεσίας. 

8. Το αντίημο των χρηματικών προστίμων κατατίθεται 
υπέρ της Εργατικής Εστίας. 

9. Σε περίπτωση'επιβολής ποινής ο εργαζόμενος μπο¬ 
ρεί μέσα σε προθεσμία τριών (3) ημερών να προσβάλει την 
απόφαση στο.αμέσως ανώτερο πειθαρχικό όργανο, το 

οποίο είναι αρμόδιο να εξαλείψει να μειώσει ή να αυξήσει 
την ποινή. 

10. Για εξαιρετικός πράξεις κατά την εκτέλεση της υπη¬ 
ρεσίας και για εξαιρετική απόδοση δύναται, με απόφαση 
του Δ.Σ. της ΔΕΥΑΔΚ να απονέμονται στο προσωπικό ηθι¬ 
κές αμοιβές ως εξής: 

α) ευαρέσκια 

β) γραπτός έπαινος ανακοινούμενος και στο υπόλοιπο 
προσωπικό. 

γ) χρηματικό βραβείο. 

Άρθρο 38 

Παραγραφή πειθαρχικών παραπτωμάτων. 

1. Η οποιαδήποτε πειθαρχική απόφαση, κατσδικασπκή 
ή απαλλακτική αναγράφεται περιληπτικά στο Μητρώο'των 
Πειθαρχικών Ποινών που τηρεί η Επιχείρηση. Αντίγραφο 
της Απόφασης μπαίνει στον ατομικό φάκελο του κριθέ- 
ντος. Οι πειθαρχικές αποφάσεις διαγράφονται και αποσύ- 
ρονται από τον ατομικό φάκελο μετά από την παρέ¬ 
λευση: 

α) Εντός εξαμήνου για την επιβολή της προφορικής ή 
γραπτής παρατήρησης. 

β) Ενός έτους για την επιβολή έγγραφης επίπληξης. 

γ) Δύο ετών για ποινές προστίμου μέχρι των αποδοχών 
πέντε (5) ημερών. 

δ) Τριών ετών (3) για ποινές ισότιμες με τις αποδοχές έξι 
(6) ημερών. 

ε) Πέντε ετών (5) για ποινές προστίμου πέραν του μηνός 
μέχρι και δύο (2) μηνών, ως επίσης και της προσωρινής 
παύσης και 

στ) Δώδεκα ετών (12) για ποινές προσωρινής απόλυ¬ 
σης. 

2. Τα πειθαρχικά παραπτώματα παραγράφονται αν πε¬ 
ράσει ένας χρόνος από την ημέρα διάπραξης, εφόσον 
συγχρόνως έγιναν γνωστά στα όργανα που ασκούν την 
πειθαρχική δίωξη. Αλλιώς μετά ένα έτος από την ημέρα 
που έλαβαν γνώση τα όργανα (Γενικός Διευθυντής, Πρόε¬ 
δρος, Διοικητικό Συμβούλιο). 

3. Οταν ασκηθεί πειθαρχική δίωξη και κλήση σε απολο¬ 
γία το παράπτωμα παραγράφεται αν ένα έτος από την 
κλήση σε απολογία δεν εκδοθεί απόφαση του αρμοδίου 
πειθαρχικού οργάνου. 

4. Η κίνηση της πειθαρχικής δίωξης και η επιβολή πει¬ 
θαρχικής ποινής καθώς και της ποινής της οριστικής από¬ 
λυσης είναι ανεξάρτητη από την κίνηση της ποινικής δίω¬ 
ξης ακόμα και περιπτώσεις που ο νόμος προαπαιτεί την 
υποβολή μήνυσης ή έγκλησης. 

5. Σε περίπτωση αθωωτικής απόφασης από τα αρμόδια 
δικαστήρια έχει δικαίωμα ο εργαζόμενος να επαναπροσ- 
ληφθεί στην Επιχείρηση. 

Άρθρο 39 
Κοινωνική Πρόνοια. 

1. Στο προσωπικό μπορεί, σε εξαιρετικές περιπτώσεις 
να χορηγηθεί κατά την κρίση του Δ.Σ. ύστερα από αίτηση 
του ενδιαφερομένου, προκαταβολή που δεν θα ξεπερνάει 
το ποσό αποδοχών τριών μηνών. Οι παραπάνω προκατα¬ 
βολές επιστρέφονται στην ΔΕΥΑΔΚ, άτοκες σε χρονικό 
διάστημα που καθορίζεται με σχετική απόφαση του Δ.Σ. 
από τις αποδοχές του εργαζομένου. Για την ασφάλεια της 
παραπάνω προκαταβολής, ο εργαζόμενος εκχωρεί στην 
ΔΕΥΑΔΚ, από το αφάπαξ βοήθημα που παίρνει όταν φύγει 


από την υπηρεσία ποσό που είναι ίσο με την προκαταβολή 
που πήρε. 

2. Αν για οποιαδήποτε αιτία λυθεί η υπαλληλική σχέση, 
το υπόλοιπο της προκαταβολής που οφείλει ο εργατοϋ¬ 
πάλληλος πρέπει να επιστραφεί αμέσως. Σε περίπτωση 
που ο οφειλέτης εργαζόμενος δικαιούται οποιοδήποτε 
χρηματική παροχή από την ΔΕΥΑΔΚ αυτή συμψηφίζεται 
στην οφειλή της προκαταβολής. 

3. Στους εργαζόμενους που αποχωρούν από την Υπη¬ 
ρεσία με την συμπλήρωση του ορίου ηλικίας ή για λόγους 
υγείας ή θανάτου, καταβάλλεται η προβλεπόμενη από το 
Νόμο αποζημίωση. 

4. Σε περίπτωση θανάτου εργαζομένου στην ΔΕΥΑΔΚ, 
καταβάλεται στην οικσγένειά του σαν βοήθημα ποσό ίσο 
με τις αποδοχές 4 μηνών για την αντιμετώπιση των εξόδων 
κηδείας. 

Άρθρο 40 

Ανάθεση καθηκόντων. 

1. Καθήκοντα στο προσωπικό της ΔΕΥΑΔΚ αναθέτει ο 
Διευθυντής. Στον δε Διευθυντή ο Πρόεδρος και το Δ.Σ. 
της Επιχείρησης. 

2. Τον διευθυντή απουσιάζοντα ή κωλυόμενο αναπλη¬ 
ρώνει με απόφαση Προέδρου Δ.Σ. ο επόμενος στην ιεραρ¬ 
χία εργαζόμενος της Επιχείρησης. 

Αρθρο 41 

Στράτευση προσωπικού. 

1. Σε περίπτωση στράτευσης του προσωπικού της Επι¬ 
χείρησης τούτο διατηρεί την θώη του και εφαρμόζονται οι 
εκάστοτε διατάξεις που ισχύουν περί στρατευσίμων μι¬ 
σθωτών. 

Αρθρο 42 

Μετατάξεις, Μετακινήσεις προσωπικού. 

1. Μεταβολή της ειδικότητας που έχει ο εργαζόμενος 
(μετάταξη) γίνεται από το Διοικητικό Συμβούλιο της Επι¬ 
χείρησης κατόπιν εισήγησης του Διευθυντή και αίτησης 
του ενδιαφερόμενου, εφόσον υπάρχει κενή οργανική 
θέση και ο μεταταγόμενος έχει τα προσόντα για την κά¬ 
λυψη της θέσης στην οποία μετατάσσεται. Οι αποδοχές 
του εργαζόμενου είναι αυτές που καθορίζονται από την 
νέα θέση. 

2. Μετακίνηση του προσωπικού σε άλλη θέση από την 
οποία κατέχει, εφόσον απαιτούνται τα ίδια προσόντα, γί¬ 
νεται με απόφαση του Γ ενικού Διευθυντή. 

Άρθρο 43 
Τελικές διατάξεις. 

1. Ο παρών Οργανισμός Εσωτερικής Υπηρεσίας της 
ΔΕΥΑ Δήμου Κασσωπαίων θα αρχίσει να ισχύει μετά την 
επικύρωσή του από την Περιφερειακή Διοίκηση της Κέρ¬ 
κυρας. 

2. Οπου στην νομολογία ή στους Κανονισμούς της 
ΔΕΥΑΔΚ δεν σναφέρεται το όργανο που έχει οποιαδή¬ 
ποτε δικαιοδοσία νοείται ότι αυτό είναι το Διοικητικό Συμ¬ 
βούλιο της Επιχείρησης. 

3. Ο παρών Οργανισμός Εσωτερικής Υπηρεσίας της 
ΔΕΥΑ του Δήμου Κασσωπαίων δεν προκαλεί δαπάνη σε 
βάρος του Κρατικού Προϋπολογισμού, ούτε σε βάρος του 
προϋπολογισμού του Δήμου Κασσωπαίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 28 Φεβρουάριου 1996 
Η Περιφερειακή Διευθύντρια 

ΑΡΤΕ ΜΙΣ ΚΑΡΑΣΣΑ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 



ΚΕΝΤΡΙΚΗ ΥΠΗΡΕΣΙΑ 

_ Σολωμού 61 _ 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 


ΠΕΡΙΦΕΡΕΙΑΚΑ ΓΡΑΦΕΙΑ 

_ ΠΩΛΗΣΗΣ Φ.Ε.Κ. _ 

5225761 ΘΕΣΣΑΛΟΝΙΚΗ (031) 423955 

5230841 25ης Μαρτίου 21 Τ.Κ. 541 00 423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

5239762 ΠΑΤΡΑ (061) 271249 

5248141 Κορίνθου 327 Τ.Κ. 262 23 224581 

5248188 ΙΩΑΝΝΙΝΑ 

5248785 Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

5248320 Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100δρχ. ανάδσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π,Δ., Συμβάσεις κτλ.) 30,000 δρχ. 1.500 δρχ. 

Β' (Υπουργικές αποφάσεις κτλ.) 50.000 » 2.500 *» 

Γ (Διορισμοί, απολύσεις κτλ. Δημ. Υπαλλήλων) 10..000 » 500 » 

Δ' (Απαλλοτριώσεις, πολεοδομία κτλ.) 50.000 » 2.500 » 

Αναπτυξιακών Πράξεων (Τ.Α.Π.Σ.) 25.000 » 1.250 » 

Ν.Π.Δ.Δ. (Διορισμοί κτλ. προσωπικού ΝΠΔΔ) 10.000 » 500 » 

Παράρτημα (Πίνακες επιτυχάντων διαγωνισμών) 5.000 » 250 » 

Δελτίο Βιομηχανικής Ιδιοκτησίας (Δ.Ε.Β,Ι.) 10.000 » 500 » 

Ανωτάτσυ Ειδικού Δικαστηρίου (Α.Ε.Δ.) 3.000 » 150» 

Ανωνύμων Εταιρειών Δ Ε.Π.Ε. 150,000 » 7.500 » 

Προκηρύξεων Α.Σ.Ε.Π. ' 10.000 » 500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. Δ Ε.Π.Ε. 120.000 » ~ 6.000 » 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(ΚαποδιστρΙου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού .μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του Ιδιου χρόνου. Δεν εγγρά- 
1 φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από ΟΒ.ΟΟ; έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











